qundao/data-zh-poetry huggingface dataset:
采菌二首
作者：释函可
朝代：明

木生在高原，岂意烂作泥。茂草蒙其头，牛羊践踏之。自顾不敢怨，世事安可知。每岁五六月，日晒雨复滋。晔晔长新菌，五色转参差。黄者金芙蕖，青者碧玉芝。天地有正气，积郁不得施。触物吐光艳，腐朽化神奇。采采必盈筐，踌蹰发深思。物理固难测，可以疗我饥。三五趁晓晴，随云入涧壑。志与枯槁遇，荣茂非我乐。顾视深草间，异种纷相错。恐是蛇虺居，根性乃独恶。摈弃稍不严，美口成毒药。气化岂有殊，君子慎所托。
采菌二首·其一
作者：释函可
朝代：明

木生在高原，岂意烂作泥。茂草蒙其头，牛羊践踏之。自顾不敢怨，世事安可知。每岁五六月，日晒雨复滋。晔晔长新菌，五色转参差。黄者金芙蕖，青者碧玉芝。天地有正气，积郁不得施。触物吐光艳，腐朽化神奇。采采必盈筐，踌蹰发深思。物理固难测，可以疗我饥。
采菌二首·其二
作者：释函可
朝代：明

三五趁晓晴，随云入涧壑。志与枯槁遇，荣茂非我乐。顾视深草间，异种纷相错。恐是蛇虺居，根性乃独恶。摈弃稍不严，美口成毒药。气化岂有殊，君子慎所托。
采蜜
作者：释函可
朝代：明

深山有君臣，大义不敢忘。枯木以为国，百花以为粮。何以服其众，无毒者为王。王居必有台，众游必有方。朝出暮乃归，一心无别肠。自谓可无患，世事固难量。烈炬何方来，举国纷仓皇。兴亡掌一反，倏忽无遗良。物类虽甚微，性命关上苍。区区口腹欲，无乃太惨伤。尔蜂亦何愚，蓄积召祸殃。
重入千山二绝
作者：释函可
朝代：明

偶然飞去复飞还，几见云能离得山。旧路依稀犹可认，石桥流水第三湾。万壑千峰是旧知，此回相见异前时。寒鸦亦似曾相识，两两飞来低树枝。
重入千山二绝·其一
作者：释函可
朝代：明

偶然飞去复飞还，几见云能离得山。旧路依稀犹可认，石桥流水第三湾。
重入千山二绝·其二
作者：释函可
朝代：明

万壑千峰是旧知，此回相见异前时。寒鸦亦似曾相识，两两飞来低树枝。
重入山寄木公二首
作者：释函可
朝代：明

千丈秋岩锦十层，去年著屐忆同登。只兹一点清閒事，除却先生便不能。尘世青山隔几何，高人只可一来过。不知老衲修何福，随意烟岚日夜多。
重入山寄木公二首·其一
作者：释函可
朝代：明

千丈秋岩锦十层，去年著屐忆同登。只兹一点清閒事，除却先生便不能。
重入山寄木公二首·其二
作者：释函可
朝代：明

尘世青山隔几何，高人只可一来过。不知老衲修何福，随意烟岚日夜多。
重和四首
作者：释函可
朝代：明

自是客来少，非关地独偏。残棋抛屋角，饥犬卧炉边。果赖邻儿送，诗凭野衲传。情知无喜事，鹊噪矮檐前。何事长边外，偏多鲁国儒。谈经偕野兽，卜筑近枯株。窗破残诗补，肌羸薄酒扶。不知寒夜梦，还上玉阶无。敝絮蒙头卧，霜风奈若何。虚庭迎木客，汲井煮桑鹅。适性此云足，容躯不在多。小僮存道意，袖手听长歌。远碛留天地，无言雪一庭。正襟坐古哲，开户看沧溟。虎迹任来去，人情半醉醒。老僧应不厌，多病怯疏棂。
重和四首·其一
作者：释函可
朝代：明

自是客来少，非关地独偏。残棋抛屋角，饥犬卧炉边。果赖邻儿送，诗凭野衲传。情知无喜事，鹊噪矮檐前。
重和四首·其三
作者：释函可
朝代：明

敝絮蒙头卧，霜风奈若何。虚庭迎木客，汲井煮桑鹅。适性此云足，容躯不在多。小僮存道意，袖手听长歌。
重和四首·其二
作者：释函可
朝代：明

何事长边外，偏多鲁国儒。谈经偕野兽，卜筑近枯株。窗破残诗补，肌羸薄酒扶。不知寒夜梦，还上玉阶无。
重和四首·其四
作者：释函可
朝代：明

远碛留天地，无言雪一庭。正襟坐古哲，开户看沧溟。虎迹任来去，人情半醉醒。老僧应不厌，多病怯疏棂。
重和堡中八咏 其一 北山
作者：释函可
朝代：明

执斧归来泪未乾，北山山下雪风寒。当年恨不移文早，只恐移文也不看。
重和堡中八咏 其七 菜蕨
作者：释函可
朝代：明

半生勋业醉醒间，到此方知稼穑艰。薇蕨幸留堪缓死，莫将饥饿怨西山。
重和堡中八咏 其三 石人
作者：释函可
朝代：明

石丈岩岩孰可俦，苍天终古自悠悠。我来说法无人会，只有山前暗点头。
重和堡中八咏 其二 夹河
作者：释函可
朝代：明

夹岸遗黎意自凄，滔滔何处武陵溪。河流亦厌寒冰苦，不向东头尽向西。
重和堡中八咏 其五 莲渚
作者：释函可
朝代：明

梦破荒天苦乐齐，情存净污便成迷。东方亦是莲华国，何事迢迢愿更西。
重和堡中八咏 其八 观鱼
作者：释函可
朝代：明

谁道洋洋可乐饥，凄凉抱铗未弹时。故乡自有鲈鱼脍，只恨秋风忆已迟。
重和堡中八咏 其六 耕烟
作者：释函可
朝代：明

秋雨连绵失所天，又闻鹿豕占馀田。可怜生计归黄叶，无奈飘零不值钱。
重和堡中八咏 其四 永兴寺
作者：释函可
朝代：明

野寺开门云乱飘，鱼声灯火各萧条。凄凄木佛凭传语，只恐寒多我欲烧。
重和堡中八咏·北山
作者：释函可
朝代：明

执斧归来泪未乾，北山山下雪风寒。当年恨不移文早，只恐移文也不看。夹岸遗黎意自凄，滔滔何处武陵溪。河流亦厌寒冰苦，不向东头尽向西。石丈岩岩孰可俦，苍天终古自悠悠。我来说法无人会，只有山前暗点头。野寺开门云乱飘，鱼声灯火各萧条。凄凄木佛凭传语，只恐寒多我欲烧。梦破荒天苦乐齐，情存净污便成迷。东方亦是莲华国，何事迢迢愿更西。秋雨连绵失所天，又闻鹿豕占馀田。可怜生计归黄叶，无奈飘零不值钱。半生勋业醉醒间，到此方知稼穑艰。薇蕨幸留堪缓死，莫将饥饿怨西山。谁道洋洋可乐饥，凄凉抱铗未弹时。故乡自有鲈鱼脍，只恨秋风忆已迟。
重哭左吏部八首
作者：释函可
朝代：明

思君不见草萋萋，日落云黄望转迷。未必冥途风景异，定知到处有新题。历尽冰霜去不妨，从今无复歉冰霜。多年亲友能相见，何异生还到旧乡。兄弟团圞近若何，应知同和采薇歌。不须更话寒边事，语到寒边恨更多。生前有泪三千斛，一见流人一度挥。地下若能开别路，好呼残魄尽将归。飘零云水足深悲，最是无情泪独垂。人世悠悠知不问，夜台何处访相知。不须重拟问高天，写尽长空也枉然。白日未曾听半句，于今又隔几重泉。如君可是忘情者，屡问曾无答一言。果尔不虚南面乐，招辞先拟到空门。风沙漠漠竟何之，静想撚须不语时。道大莫嫌泉路窄，山钟佛火好相依。
重哭左吏部八首·其一
作者：释函可
朝代：明

思君不见草萋萋，日落云黄望转迷。未必冥途风景异，定知到处有新题。
重哭左吏部八首·其七
作者：释函可
朝代：明

如君可是忘情者，屡问曾无答一言。果尔不虚南面乐，招辞先拟到空门。
重哭左吏部八首·其三
作者：释函可
朝代：明

兄弟团圞近若何，应知同和采薇歌。不须更话寒边事，语到寒边恨更多。
重哭左吏部八首·其二
作者：释函可
朝代：明

历尽冰霜去不妨，从今无复歉冰霜。多年亲友能相见，何异生还到旧乡。
重哭左吏部八首·其五
作者：释函可
朝代：明

飘零云水足深悲，最是无情泪独垂。人世悠悠知不问，夜台何处访相知。
重哭左吏部八首·其八
作者：释函可
朝代：明

风沙漠漠竟何之，静想撚须不语时。道大莫嫌泉路窄，山钟佛火好相依。
重哭左吏部八首·其六
作者：释函可
朝代：明

不须重拟问高天，写尽长空也枉然。白日未曾听半句，于今又隔几重泉。
重哭左吏部八首·其四
作者：释函可
朝代：明

生前有泪三千斛，一见流人一度挥。地下若能开别路，好呼残魄尽将归。
重寓文空新室
作者：释函可
朝代：明

岂有穷猿偏择木，到来此地便相宜。云生榻底长听鸟，雪满峰头自赋诗。难得主人终不厌，几多弟子尽如斯。从今拗折乌藤杖，久病无能力已衰。
重接亦非兄札
作者：释函可
朝代：明

十年两度寄书来，脊骨犹存鬓已摧。好水好山应历过，肯将孤杖指荒台。
重留龙泉静室
作者：释函可
朝代：明

岩边茆屋出林梢，乱石支床雪半消。拗得松枝重洒扫，壁间犹挂旧时瓢。
重过山寺看芍药
作者：释函可
朝代：明

昨日来看朵朵新，今朝几片逐飞尘。无情无恨还如此，休问花前坠泪人。
重送大茎
作者：释函可
朝代：明

艰辛吾与汝，耐尽几秋霜。佛了无奇特，人难是久长。云山欣有伴，风雨忆同床。莫恋故乡好，相期塞菊黄。
重送尸林
作者：释函可
朝代：明

欲嘱浑无语，徒将泪几行。乾坤双草履，来去一空囊。故国何从觅，寒冰已共尝。老人相见处，休话汝师狂。
重送阿字
作者：释函可
朝代：明

送送还牵老衲衣，故山终恨不同归。好从瀑水投寒句，又向梅花觅破扉。冰雪已多曾彻骨，蕨薇虽采未忘饥。关门不禁南来雁，何日凌空锡更飞。
重阳前一日予至沈木公雪公约游千山不果
作者：释函可
朝代：明

雪里刚回杖未休，又逢二老约同游。为贪一日重阳酒，深负千峰万壑秋。逐客尚添猿鹤怨，残躯宁抱虎狼忧。莫因无妓抛双屐，松下还教片石留。
重阳前一日雪
作者：释函可
朝代：明

自启柴扃望远峰，乡心落叶一重重。似怜登陟添愁思，处处台先著雪封。
重阳前三日
作者：释函可
朝代：明

不能待九日，力尽为登台。故国知难望，乡心终未灰。孤烟生绝漠，返景照荒莱。策杖且还卧，黄花何处开。
重阳集北里大雪
作者：释函可
朝代：明

何须佳节亦招寻，此日团圞雪费吟。天外乡关谁更远，篱边菊泪我弥深。一床新句添秋色，数枕寒泉浸道心。趁此晚晴归路白，栖乌未定响疏林。
野叟
作者：释函可
朝代：明

野叟从何来，被褐持短筇。入门但索饭，竟坐无礼容。见予手执管，敢问是何虫。三王与五帝，全不著其胸。一字未曾识，安知拙与工。予因悔读书，山居亦匆匆。
野田黄雀行
作者：释函可
朝代：明

自识形躯小，窃愧羽毛黄。野田随饮啄，短丛足翱翔。且不羡鸿鹄，何况凤与凰。笑彼斥鴳俦，徒欲上高冈。高冈岂不乐，顾影亦惭惶。
金塔主人遣诸沙弥
作者：释函可
朝代：明

长者亦多事，初惟树下居。但留孤钵在，何必恋耕锄。鸟散林偏静，云飘月有馀。自今吾与子，茆屋本空虚。
金塔山居杂咏二十首
作者：释函可
朝代：明

长夜鸡声迥不闻，寂寥古塔与平分。却嫌窗外晨钟动，犹带寒风闹白云。月出开关昼掩扉，山上人间事事违。最是欹崖连屋角，一番下雪一番飞。端坐泥床何所为，雪晴日影上高枝。山麋野鹿全无礼，来不参堂去不辞。云散鹤飞何所止，殿台散木长横枝。閒寻旧日经行处，荒草犹眠半截碑。曲木为梁草作帘，我来又盖半间添。蒲团以外惟茶灶，瓦罐烧泉味亦甜。孤松如盖碧萋萋，流水还馀未冻溪。穷到生台无半粒，饥乌带雪向人啼。耕田博饭不须贪，但看厨烟勿教断。今年种麦本无多，野雀公然分一半。莫言山里绝无朋，渐住云间几处僧。八岁沙弥头带笠，驱牛一直上高层。一个小麃相得甚，穿林度壑必相随。自从老衲下山去，竟过西峰更不回。山南父老扣柴扃，世利谁云远翠屏。一斛细粮钱一串，请僧为转法华经。见说辽阳诸弟子，重重积雪尽冲开。无非只畏山僧饿，个个怀将山药来。山菜青青莫辨名，暂时同遂隐山情。驴蹄狗脚凭呼唤，不羡龙须得好称。雪里何人担布袋，沙弥望见笑声哗。昨宵好梦频频见，定是新城道士家。铜炉岂必施家铸，木几中央照眼辉。沉水梦虚黄熟断，锄将高本一篮归。斫柴烧炭无多路，夜夜围炉尽意烘。更倾半盌山梨汁，九十老僧满面红。九十老僧被破衣，独行镇日敞荆扉。遥看扶杖从桥过，知是河东乞食归。何人系马厓边树，信意登临水一壶。山鼠分馀堪共饱，人间礼数本来无。要住只须瓢一半，要行只须竹一条。山中迥古无宾主，自来自去亦萧萧。蔬水古来称大圣，栖栖卒岁亦何为。深山一段孤寒乐，不到深山总不知。住山须带住山骨，山骨山情自合宜。世间多少英雄汉，纵到深山也不知。
金塔山居杂咏二十首·其一
作者：释函可
朝代：明

长夜鸡声迥不闻，寂寥古塔与平分。却嫌窗外晨钟动，犹带寒风闹白云。
金塔山居杂咏二十首·其七
作者：释函可
朝代：明

耕田博饭不须贪，但看厨烟勿教断。今年种麦本无多，野雀公然分一半。
金塔山居杂咏二十首·其三
作者：释函可
朝代：明

端坐泥床何所为，雪晴日影上高枝。山麋野鹿全无礼，来不参堂去不辞。
金塔山居杂咏二十首·其九
作者：释函可
朝代：明

一个小麃相得甚，穿林度壑必相随。自从老衲下山去，竟过西峰更不回。
金塔山居杂咏二十首·其二
作者：释函可
朝代：明

月出开关昼掩扉，山上人间事事违。最是欹崖连屋角，一番下雪一番飞。
金塔山居杂咏二十首·其二十
作者：释函可
朝代：明

住山须带住山骨，山骨山情自合宜。世间多少英雄汉，纵到深山也不知。
金塔山居杂咏二十首·其五
作者：释函可
朝代：明

曲木为梁草作帘，我来又盖半间添。蒲团以外惟茶灶，瓦罐烧泉味亦甜。
金塔山居杂咏二十首·其八
作者：释函可
朝代：明

莫言山里绝无朋，渐住云间几处僧。八岁沙弥头带笠，驱牛一直上高层。
金塔山居杂咏二十首·其六
作者：释函可
朝代：明

孤松如盖碧萋萋，流水还馀未冻溪。穷到生台无半粒，饥乌带雪向人啼。
金塔山居杂咏二十首·其十
作者：释函可
朝代：明

山南父老扣柴扃，世利谁云远翠屏。一斛细粮钱一串，请僧为转法华经。
金塔山居杂咏二十首·其十一
作者：释函可
朝代：明

见说辽阳诸弟子，重重积雪尽冲开。无非只畏山僧饿，个个怀将山药来。
金塔山居杂咏二十首·其十七
作者：释函可
朝代：明

何人系马厓边树，信意登临水一壶。山鼠分馀堪共饱，人间礼数本来无。
金塔山居杂咏二十首·其十三
作者：释函可
朝代：明

雪里何人担布袋，沙弥望见笑声哗。昨宵好梦频频见，定是新城道士家。
金塔山居杂咏二十首·其十九
作者：释函可
朝代：明

蔬水古来称大圣，栖栖卒岁亦何为。深山一段孤寒乐，不到深山总不知。
金塔山居杂咏二十首·其十二
作者：释函可
朝代：明

山菜青青莫辨名，暂时同遂隐山情。驴蹄狗脚凭呼唤，不羡龙须得好称。
金塔山居杂咏二十首·其十五
作者：释函可
朝代：明

斫柴烧炭无多路，夜夜围炉尽意烘。更倾半盌山梨汁，九十老僧满面红。
金塔山居杂咏二十首·其十五
作者：释函可
朝代：明
体裁：七言绝句

斫柴烧炭无多路，夜夜围炉尽意烘。更倾半碗山梨汁，九十老僧满面红。
金塔山居杂咏二十首·其十八
作者：释函可
朝代：明

要住只须瓢一半，要行只须竹一条。山中迥古无宾主，自来自去亦萧萧。
金塔山居杂咏二十首·其十六
作者：释函可
朝代：明

九十老僧被破衣，独行镇日敞荆扉。遥看扶杖从桥过，知是河东乞食归。
金塔山居杂咏二十首·其十四
作者：释函可
朝代：明

铜炉岂必施家铸，木几中央照眼辉。沉水梦虚黄熟断，锄将高本一篮归。
金塔山居杂咏二十首·其四
作者：释函可
朝代：明

云散鹤飞何所止，殿台散木长横枝。閒寻旧日经行处，荒草犹眠半截碑。
长歌行
作者：释函可
朝代：明

我歌我歌，旧民犹可，新民奈何。
长相思
作者：释函可
朝代：明

长相思，来何迟。荆山鼎就紫清归，六宫粉黛化作泥。王母高居在瑶池，无数仙人进玉饴。千秋万岁以为期，何不驾六龙中天飞。青鸟衔书到海涯，杲杲出日，浮云蔽之。长相思，不可知。长相思，暗泪披。虫吟草根如知之，夜深佛火光希微。钟鼓不鸣心肝摧，白云一片何处栖，故园紫荆馀枯枝。长相思，见何时。长相思，在上古。神农虞夏皆黄土，手把黄土心欲诉。黄土乌知予心苦，向空一掷散如雾。天无门兮地无路，龙为鱼兮鼠为虎。愿还苍生置三五，四海欣欣歌且舞。
长相思·其一
作者：释函可
朝代：明

长相思，来何迟。荆山鼎就紫清归，六宫粉黛化作泥。王母高居在瑶池，无数仙人进玉饴。千秋万岁以为期，何不驾六龙中天飞。青鸟衔书到海涯，杲杲出日，浮云蔽之。长相思，不可知。
长相思·其三
作者：释函可
朝代：明

长相思，在上古。神农虞夏皆黄土，手把黄土心欲诉。黄土乌知予心苦，向空一掷散如雾。天无门兮地无路，龙为鱼兮鼠为虎。愿还苍生置三五，四海欣欣歌且舞。
长相思·其二
作者：释函可
朝代：明

长相思，暗泪披。虫吟草根如知之，夜深佛火光希微。钟鼓不鸣心肝摧，白云一片何处栖，故园紫荆馀枯枝。长相思，见何时。
閒步
作者：释函可
朝代：明

岁穷无柰得閒何，扶著孤筇尽著歌。步到桥头霜有迹，无人应是鹿来过。
问我存病
作者：释函可
朝代：明

残躯何异委寒林，绛帐萧条夜雪深。独有病魔无冷煖，长边万里亦相寻。
问石人
作者：释函可
朝代：明

半揖低声问石人，何年风雨卧荒榛。威仪恍惚犹前代，不识皇家制令新。
问赤公游千山途中遇雨
作者：释函可
朝代：明

未曾说法雨花新，一路云龙结胜因。天意欲施七岭泽，山灵先洗八街尘。骨寒竹瘦衣增湿，石滑溪深步更迍。可惜岩峦无限景，会当日出见高旻。
问雪公
作者：释函可
朝代：明

山寒予可耐，衣薄尔何禁。学道身方重，论文念独深。长贫分鹤粒，多病到僧心。珍重过残腊，春来共笑吟。
闻与公与谦公同榻
作者：释函可
朝代：明

文章岂莫柰贫何，佛火凄凉影薜萝。下榻几人曾不顾，闭门惟雪喜同过。冻毫呵后争先草，浊酒乾来共和歌。深夜漫言乡国梦，残毡较泪竟谁多。
闻何怀山延三子度岁
作者：释函可
朝代：明

本是莲花国里人，黄沙此日暂羁身。维摩有室能容傲，须达无钱为给贫。地下三良魂可赎，山头二士骨犹邻。何时雪底拈花话，方信穹庐别有春。
闻作么子坠冰河中戏似
作者：释函可
朝代：明

不因吾子将身试，谁识沙河几尺深。拌擞山中尘未了，更劳冰雪洗衣襟。
闻北堡三子为僦主所逐
作者：释函可
朝代：明

六朝遗藻属三贤，才得相逢又各天。及到极边重被逐，纵贫彻骨不禁怜。溪头漂母归春梦，岩下刑人望晓烟。但愿速来吾钵在，一匙分取湿寒毡。
闻华首都寺真乘父子无恙
作者：释函可
朝代：明

五百何年去不还，独留父子守青山。洞云灶冷飞黄蝶，砌草碑横卧白鹇。牛鬼已全倾世界，龙天依旧拥禅关。团圞莫说无生话，纵解无生泪更潺。
闻南塔易住持志喜
作者：释函可
朝代：明

六年前此竖幡竿，万古荒芜手辟难。一喝青天砂砾净，才挥白拂水云团。象王行后狐踪集，良木摧时野棘攒。从此斩新条令出，山门依旧海风寒。
闻同难民为虎所食
作者：释函可
朝代：明

何须今日方怜若，一度边关即鬼门。身死不烦蝇作吊，年凶惟见虎加飧。只愁老瘦重遭斥，但免饥寒亦感恩。白雪一杯魂未远，料应笑我骨犹存。
闻大来为假仆所劫
作者：释函可
朝代：明

残编犹可度朝昏，四顾应知天意存。窖底未容留点雪，枕边依旧剩空樽。寒当彻骨诗方富，穷到尽头道愈尊。独有老僧愁更剧，从今托钵向何门。
闻天公病
作者：释函可
朝代：明

下堂犹有虑，出塞念偏深。不是子臣泪，全然父母心。或者风方劲，安能别有侵。加飧凭努力，春至候佳音。
闻宗尉为戴子直冤
作者：释函可
朝代：明

耐尽冰寒鬓已霜，春风一点到穷荒。委缣仅见方义尉，更有何人赎仲翔。
闻左九哥病寄慰
作者：释函可
朝代：明

君今年正少，早撇少年情。灭性非人子，传家赖阿兄。雁归春渐近，碛远雪初晴。努力加餐饭，无令百感生。
闻我存得仲氏馈贻
作者：释函可
朝代：明

抖擞曾无一寸毡，只将双眼看残年。邻翁斗粟浑閒事，续得寒儒命一线。
闻戴三将入长安
作者：释函可
朝代：明

春风得意初，策马莫踌蹰。未献金门赋，先怀梁狱书。君恩从此阔，子道乃无馀。伫看章江上，青衫伴素车。
闻本师将来石头
作者：释函可
朝代：明

孤锡何天不可飞，遥知到处足归依。愿携半面新神鉴，来照三山旧帝畿。风火大千生佛泪，水云百匝雨花霏。瓣香拈起人皆仰，白月长边一色辉。
闻本师空和尚移锡闽中
作者：释函可
朝代：明

华台咐嘱久相违，杖履何因别翠微。五岭人天遮眼目，八闽风雨落珠玑。执巾若个还随步，挥麈伊谁忽扣机。惭愧一枝寒塞外，黄沙白雪亦霏霏。
闻李苗两道友有唱酬篇什虽未得读知非凡响遥有此和
作者：释函可
朝代：明

兰沙如雾倩蓝丛，缥缈鸾歌下远空。玉露只垂金掌内，仙飙常发御垣东。人间兄弟何能及，塞外交游孰与同。春到定寻源水入，埙篪坐听碧云中。
闻柱江将至
作者：释函可
朝代：明

笑指天山气独豪，先持尺素报吾曹。长城雪压龙文动，野戍云开马首高。歌发欲呼犹子梦，泪飞先湿老僧袍。荒魂招尽情无尽，收拾岩烟并海涛。
闻浪大师主法伞岭
作者：释函可
朝代：明

马耳峰头食蜜甜，长干花瓣又重拈。共经劫火三禅乐，分取曹源两地沾。伞岭杖头风日朗，天山衲底雪霜严。不禁钟尽怀方切，寒雁无声月一帘。
闻浪大师信
作者：释函可
朝代：明

曾把三缄戒鄙人，如何无妄及其身。莫为相怜情较切，个中甘苦独尝亲。
闻爆竹和阿字韵
作者：释函可
朝代：明

衰残不可耐，强逐小儿情。山泽了无气，虚空忽有声。一连三夜梦，亲到五羊城。听此翻添思，髫年正太平。
闻耀寰仓卒就道
作者：释函可
朝代：明

边塞虽云苦，久客亦有情。况复饮啄多，相与若弟兄。言别已两月，依依不能行。昨日顾荒寺，犹云候层冰。今晨寄声来，急促事长征。牛车满残帙，牵儿苦伶仃。岂不惜离别，严驱无暂停。寸心未一言，遥遥望前尘。
闻老人复归华首台台上林木加茂有终焉之志恭纪
作者：释函可
朝代：明

飞云峰下即华台，五百何年去复来。田地荒芜应再辟，松杉苍郁旧亲栽。灵山一会依然在，塞外孤儿尚未回。三嘱龙天塞已彻，终期扑鼻岭头梅。
闻耳叔弟尽节
作者：释函可
朝代：明

大旗吹折海风寒，未了孤心骨已残。遗训在兹宁有憾，浮沤于汝久无干。原鸰血尽生逾苦，池草根锄梦亦乾。见说覆巢馀卵在，呱呱何处夜漫漫。
闻薪夷游豫章
作者：释函可
朝代：明

最是一身无著处，随风直向大江西。匡庐山下子曾住，应访茆堂过虎溪。
闻蠡云师有诗相寄未到先有此答
作者：释函可
朝代：明

诗筒闻说寄寒边，忆别今经十六年。窖底雪深埋未了，馀魂飞向玉帘泉。
闻诏不果
作者：释函可
朝代：明

一面还留三面开，金鸡空度蓟门来。遗黎未死终怀土，多士虽穷幸不才。绝域半瓢仍雨雪，旧山万里长蒿莱。无拘独有深春梦，夜夜离群自往回。
闻谢伯子赵裕子二老友在喜赋
作者：释函可
朝代：明

少小论交四十秋，惊闻二老足风流。长安市上韩康伯，衡岳峰前李邺侯。陵谷已移贫未改，亲朋欲尽咏难休。白云旧社时来往，定话冰天老比丘。
闻赤公专侍在兹省亲回
作者：释函可
朝代：明

尺书才去雪风愁，侍者重来泪更流。京国银盘能早献，边庭金策可迟留。但闻尊宿仍编履，不信头陀竟覆舟。我亦是人添哽咽，夜寒垄草满心头。
闻赤公扶病登山有怀二绝
作者：释函可
朝代：明

自笑居山懒入山，山花山鸟任閒閒。输君抱病仍扶杖，历尽溪流第几湾。山高雾重更多风，到处崎岖路不同。片石短松须歇足，莫于峰顶哭途穷。
闻赤公扶病登山有怀二绝·其一
作者：释函可
朝代：明

自笑居山懒入山，山花山鸟任閒閒。输君抱病仍扶杖，历尽溪流第几湾。
闻赤公扶病登山有怀二绝·其二
作者：释函可
朝代：明

山高雾重更多风，到处崎岖路不同。片石短松须歇足，莫于峰顶哭途穷。
闻近庐守黄华寺寄示
作者：释函可
朝代：明

三把枯茆必不堪，林间安得未烧庵。日斜尚自敲残磬，叶烂何人启旧函。松桧劫馀云冷淡，芰荷秋老衲？毵。城边白骨溪边月，一一从今好细参。
闻近庐守黄华寺寄示
作者：释函可
朝代：明
体裁：七言律诗

三把枯茆必不堪，林间安得未烧庵。日斜尚自敲残磬，叶烂何人启旧函。松桧劫馀云冷淡，芰荷秋老衲�毵。城边白骨溪边月，一一从今好细参。
闻遁庵伞岭监院
作者：释函可
朝代：明

何人寒夜苦相思，犹忆临岐赠一枝。百丈再参惟马祖，慈明总院属杨岐。出笼孤鹤抟风疾，穿市泥牛蹴月奇。鸭绿江头频斫额，好将消息寄边陲。
闻钱君至尚阳堡死
作者：释函可
朝代：明

相逢不禁泪淋浪，忽讶音来我自伤。一片心肝还日月，五更风雪裹文章。黄沙随梦归香阁，白水招魂入宝坊。莫为中原难侧足，故将残骨掷龙荒。
闻阿字诸子改从海舶还
作者：释函可
朝代：明

草鞋脱却任乾坤，日淡云黄海气昏。纵遇神仙休眷恋，乘风直向虎头门。
闻黄石斋至
作者：释函可
朝代：明

惊传一骑到江干，绕遍梅花泪未乾。邓禹几能扶汉室，钟仪终不改南冠。空馀短剑龙文暗，好付残躯马革寒。岂为绨袍今哭汝，澥天风雨正漫漫。
阅未央遗集有初夏同予入循州访刘乃运兄弟诗末云令威他日归华表定在循州古树边似为予今日谶也因和其韵
作者：释函可
朝代：明

忆昔同乘访戴船，几人同病合相怜。风流云散空予在，雪压尘埋又十年。诗卷尚留前日月，梦魂难觅旧林泉。何时华表重归去，唳遍累累古冢边。
阿字破袋中见澹归书有行不得哥哥语戏成
作者：释函可
朝代：明

曾于天外寄空音，忽听连啼烟水深。碛雪果然行不得，瓶窑辜负十年心。
阿字行后作七首
作者：释函可
朝代：明

少小不相识，缘师起相思。毅然请独行，随身破衲衣。崎岖七千里，出塞致书词。见书兼见汝，见汝如见师。我来八九年，是日一展眉。初至文殊寺，日暮雪绥绥。冻手解皮囊，短札外无馀。主人敬爱客，烧泉夜围炉。遂罄乡国语，一一与泪俱。或尔强欢笑，或自简残书。谈道欲抗昔，言诗每起予。得句必朗咏，时惊山鬼呼。寒腊亦易过，从予策蹇驴。遍视新流人，兼履旧边隅。一闻西岳言，跃跃动衣裾。爰登千山顶，翘望医巫闾。分题写怪石，摘食尽野蔬。冰解梨花落，兴尽春已徂。扶杖过金塔，寺小足安居。况复主人贤，善谑礼无拘。经夏复经秋，凉风满庭除。忽忆匡山期，掩卷赋归与。严命难再淹，令我立踌蹰。言别多哽咽，况我大漠中。我身如断梗，尔身亦飘蓬。相聚虽一岁，恍惚数夕同。尔留已多恨，尔去更何穷。秋风振高林，落叶分西东。雁飞不成队，菊开不成丛。作书报汝师，兼上老人峰。平安复平安，把笔心正忡。收拾旧布囊，新诗叠重重。临行不敢泣，各自惨心容。河冻不能俟，言寄海舶中。仰看鹤路直，俯视鲸波重。千里在呼吸，一杯浮虚空。日星挂眉睫，灏气荡心胸。禁声莫高吟，恐或惊鼍龙。且喜免霜雪，其如多风波。知尔能自信，风波奈尔何。因再整麻履，还向蓟门过。京尘犹漠漠，京阙尚峨峨。此地惟贵游，孤钵莫蹉跎。乞食过东鲁，敛策入白门。白门我久游，故迹应尚存。板桥通秦淮，高楼近长干。虽无钟山松，雨花可盘桓。旧识如相问，休言雪窖寒。稽首栖贤老，百拜华首台。少病复少恼，步履永康哉。月缺必复圆，鹤去必复回。时序有循环，雪消春水来。愿言各加飧，毋重念不才。
阿字行后作七首·其一
作者：释函可
朝代：明

少小不相识，缘师起相思。毅然请独行，随身破衲衣。崎岖七千里，出塞致书词。见书兼见汝，见汝如见师。我来八九年，是日一展眉。
阿字行后作七首·其七
作者：释函可
朝代：明

稽首栖贤老，百拜华首台。少病复少恼，步履永康哉。月缺必复圆，鹤去必复回。时序有循环，雪消春水来。愿言各加飧，毋重念不才。
阿字行后作七首·其三
作者：释函可
朝代：明

言别多哽咽，况我大漠中。我身如断梗，尔身亦飘蓬。相聚虽一岁，恍惚数夕同。尔留已多恨，尔去更何穷。秋风振高林，落叶分西东。雁飞不成队，菊开不成丛。作书报汝师，兼上老人峰。平安复平安，把笔心正忡。
阿字行后作七首·其二
作者：释函可
朝代：明

初至文殊寺，日暮雪绥绥。冻手解皮囊，短札外无馀。主人敬爱客，烧泉夜围炉。遂罄乡国语，一一与泪俱。或尔强欢笑，或自简残书。谈道欲抗昔，言诗每起予。得句必朗咏，时惊山鬼呼。寒腊亦易过，从予策蹇驴。遍视新流人，兼履旧边隅。一闻西岳言，跃跃动衣裾。爰登千山顶，翘望医巫闾。分题写怪石，摘食尽野蔬。冰解梨花落，兴尽春已徂。扶杖过金塔，寺小足安居。况复主人贤，善谑礼无拘。经夏复经秋，凉风满庭除。忽忆匡山期，掩卷赋归与。严命难再淹，令我立踌蹰。
阿字行后作七首·其五
作者：释函可
朝代：明

且喜免霜雪，其如多风波。知尔能自信，风波奈尔何。因再整麻履，还向蓟门过。京尘犹漠漠，京阙尚峨峨。此地惟贵游，孤钵莫蹉跎。
阿字行后作七首·其六
作者：释函可
朝代：明

乞食过东鲁，敛策入白门。白门我久游，故迹应尚存。板桥通秦淮，高楼近长干。虽无钟山松，雨花可盘桓。旧识如相问，休言雪窖寒。
阿字行后作七首·其四
作者：释函可
朝代：明

收拾旧布囊，新诗叠重重。临行不敢泣，各自惨心容。河冻不能俟，言寄海舶中。仰看鹤路直，俯视鲸波重。千里在呼吸，一杯浮虚空。日星挂眉睫，灏气荡心胸。禁声莫高吟，恐或惊鼍龙。
陇头歌
作者：释函可
朝代：明

陇头流水，或西或东。哀此飞蓬，瞻望旧丛。旧丛久空，忧心忡忡。陇头流水，声惨以悽。落叶从之，永辞故枝。
陇头歌·其一
作者：释函可
朝代：明

陇头流水，或西或东。哀此飞蓬，瞻望旧丛。旧丛久空，忧心忡忡。
陇头歌·其二
作者：释函可
朝代：明

陇头流水，声惨以悽。落叶从之，永辞故枝。
陈令公重招不往
作者：释函可
朝代：明

重招野老了残棋，竹杖将行又故迟。不是韬光莺燕怯，署寒如水病难支。
陈伯玑和余留别与治诗见赠复次原韵答之
作者：释函可
朝代：明

曰归曰归我心忧，野草荒烟失旧游。幸是天涯逢有道，相投杖策上高楼。西山遗老留云卧，赣水新魂带月愁。话至伤心窗又雨，何年重约虎溪头。
除夕
作者：释函可
朝代：明

灯影幢幢炭已灰，山头无月暗相催。年光一向难留住，恰似老从今夜来。
除夕别皈藏
作者：释函可
朝代：明

明晓相逢隔岁期，秪争一宿惜分离。论交死地情加重，定罪寒边老不疑。愁到尽头宁再换，顽深彻骨更难移。眼看归路消残晷，眄眄春来未可知。
除夕怀诸子
作者：释函可
朝代：明

亦是寻常朝复夕，何当兹夕倍愁予。莫将爆竹惊穷鬼，只合烧桐煮白鱼。朔雪自能填客梦，春风无望到吾庐。可怜年尽寒难尽，土榻斜眠枕破书。
除夜
作者：释函可
朝代：明

又到边庭岁尽时，孤灯空照两茎眉。三年尚未喂豺虎，一息还将报我师。绕座诸山皆老宿，才言大法已支离。归堂稳卧不须守，榾柮烧残冷自知。
除日大翁同薪夷过集
作者：释函可
朝代：明

如此年光去不辞，匝天阴雾约同支。因君父子团圞话，添我家山割绝悲。一树梅花成异想，半壶冰水共交知。春风到底还来日，薄暮相看鬓已丝。
雨中同诸老衲为左公持诵经咒
作者：释函可
朝代：明

茆堂漠漠雨沉沉，破卷寒云一世心。殓后还来沙际鹤，爨馀空挂壁间琴。久知此日无堪恋，又丧斯人更不禁。梵呗鱼声浑是泪，悲凉岂独自于今。
雨中听打铁子唱吴歌
作者：释函可
朝代：明

孤寺沙四围，曲声从中起。初发雨霏微，须臾忽滂沛。飘风绕屋梁，遏云云欲坠。鸾吹与莺啼，化作清商意。神女朝暮愁，鲛人深下泪。半夜弹箜篌，河流终瀰瀰。此地多野干，镇日鸣不已。愿借清绝音，一为洗烦耳。乍听疑广陵，又疑秦淮沚。试问歌者谁，云是打铁子。少小学阊门，随飙度辽海。无食涩歌喉，挥锤涕如雨。再请歌一曲，未歌先掩袂。宛转更悲凉，增我流离思。
雨中怀诸子
作者：释函可
朝代：明

咫尺阻言笑，其如风雨何。展书当事业，壮志此消磨。竟日掩门户，千年一咏歌。寂寥频得句，相见较谁多。
雨中看菊
作者：释函可
朝代：明

风雨暗边关，何人泪勿潸。我心与秋菊，相向不成颜。倒卧从泥污，飘摇倚石顽。眼看佳节近，犹自忆龙山。
雨中赠老翁
作者：释函可
朝代：明

不知老翁有何好，大雨还令我到门。匪独黄沙亲佛子，每因青草念王孙。世人空自金银死，似尔偏生藜藿尊。从此土床留一尺，频来礼数莫须烦。
雨夜留戴子共榻
作者：释函可
朝代：明

尔从北山来，日暮扣荒寺。开门两面愁，不语泪及趾。半月绝相闻，岂意俱复在。我心犹恍惚，是魂或是尔。衣破露肘臂，所苦不得死。相与藉草团，夜深僵无寐。大雨黑飕飕，点滴到肝髓。忽忆田中农，一听能无喜。雨喜复雨愁，天心安有二。
雨窗读诗娱
作者：释函可
朝代：明

此日闭门惟伏枕，枕边一手把残编。谁言绝塞无朋友，纸上相逢百十年。
雪下有感
作者：释函可
朝代：明

大雪真吾事，天心本至公。翻书甘手冷，乞食望年丰。旧岭花方发，平沙雁已空。几多未归客，对此意何穷。
雪中
作者：释函可
朝代：明

道心宿何处，风雪裹残僧。觅我了无有，因人实不能。磬敲零败叶，佛坐老孤灯。欲问平生事，颓垣挂古藤。
雪中同我存围棋
作者：释函可
朝代：明

世事尽如此，黑白安足争。雪片大如掌，栖身复打枰。十指化作水，犹闻落子声。
雪中同阿字读柱江燕歌
作者：释函可
朝代：明

雪底燕歌不可听，千峰不见一峰青。几年心著寒灰死，敲碎他家老瓦瓶。
雪中怀太翁
作者：释函可
朝代：明

开门三尺没空阶，欲问袁安愿又乖。自是雪深堪葬骨，更无馀地著吾侪。
雪中怀阿字
作者：释函可
朝代：明

雪里题诗汝最多，汝行雪里柰予何。只今乞食长安市，更向谁人慷慨歌。
雪中歌
作者：释函可
朝代：明

天倾地沸云嘈嘈，林木摧压风怒号。雪势欲竞浮图高，恍如钱塘八月潮。又如百群仙鹤剪羽毛，伫立骨战身飘飖。竟欲乘之上游遨，足跨银海步玉霄，玉蟾真人手亲招。直向梅花村底去，千树纷纷落如雨。
雪中访大翁
作者：释函可
朝代：明

我从雪里去，君自雪中来。又是今年起，相过第一回。
雪公寄书入山偶成二律
作者：释函可
朝代：明

何处堪逃乞食名，半龛残雪裹馀生。莫愁壑浅云难卧，无那溪流水有声。飞矢漫追孤鹤影，遗弦不作老龙鸣。只今最恨千层石，难隔庾关万里情。休道寻山山未深，冰崖木佛共萧森。寒钟不到疏林外，幽月空劳碧涧浔。狱沉顽铁还馀气，爨后枯桐欲绝音。珍重故人相惜意，尺书真不数双金。
雪公寄书入山偶成二律·其一
作者：释函可
朝代：明

何处堪逃乞食名，半龛残雪裹馀生。莫愁壑浅云难卧，无那溪流水有声。飞矢漫追孤鹤影，遗弦不作老龙鸣。只今最恨千层石，难隔庾关万里情。
雪公寄书入山偶成二律·其二
作者：释函可
朝代：明

休道寻山山未深，冰崖木佛共萧森。寒钟不到疏林外，幽月空劳碧涧浔。狱沉顽铁还馀气，爨后枯桐欲绝音。珍重故人相惜意，尺书真不数双金。
雪十二首
作者：释函可
朝代：明

岁岁易相思，五月六月时。莫愁久离别，亦有霜飞飞。古瓦疏不完，白雪飞满床。抖擞一片衲，犹疑是月光。半夜披衣起，宛在梅花村。梅花开易落，白雪长到门。昔日赵师雄，月明林下卧。美人寒不来，花落空朵朵。寒月照野雪，一片老僧魂。夜深招不得，时来白板门。天地正高寒，白月来相佐。匪特肝肠如，渠今即是我。销金帐不知，此中有至味。俯仰天地间，飘飘吾与尔。相对寂无言，怀人一万里。只在庾岭头，欲折不堪寄。尔从天上来，天上寒更多。年年见飞下，欲上苦如何。一啮齿牙清，再啮心髓化。只合深山中，大石长松下。入世随方圆，净秽亦无别。只有一点心，不肯因人热。人世一火宅，那堪作久居。六载雪山中，苦业犹未除。
雪十二首·其一
作者：释函可
朝代：明

岁岁易相思，五月六月时。莫愁久离别，亦有霜飞飞。
雪十二首·其七
作者：释函可
朝代：明

销金帐不知，此中有至味。俯仰天地间，飘飘吾与尔。
雪十二首·其三
作者：释函可
朝代：明

半夜披衣起，宛在梅花村。梅花开易落，白雪长到门。
雪十二首·其九
作者：释函可
朝代：明

尔从天上来，天上寒更多。年年见飞下，欲上苦如何。
雪十二首·其二
作者：释函可
朝代：明

古瓦疏不完，白雪飞满床。抖擞一片衲，犹疑是月光。
雪十二首·其五
作者：释函可
朝代：明

寒月照野雪，一片老僧魂。夜深招不得，时来白板门。
雪十二首·其八
作者：释函可
朝代：明

相对寂无言，怀人一万里。只在庾岭头，欲折不堪寄。
雪十二首·其六
作者：释函可
朝代：明

天地正高寒，白月来相佐。匪特肝肠如，渠今即是我。
雪十二首·其十
作者：释函可
朝代：明

一啮齿牙清，再啮心髓化。只合深山中，大石长松下。
雪十二首·其十一
作者：释函可
朝代：明

入世随方圆，净秽亦无别。只有一点心，不肯因人热。
雪十二首·其十二
作者：释函可
朝代：明

人世一火宅，那堪作久居。六载雪山中，苦业犹未除。
雪十二首·其四
作者：释函可
朝代：明

昔日赵师雄，月明林下卧。美人寒不来，花落空朵朵。
雪夜怀李公
作者：释函可
朝代：明

钟尽灯微拥破衾，长宵独雪伴枯吟。泥床白满予方卧，疏壁寒飘尔莫禁。都尉已明三老意，邺侯未了十年心。何时日出消残窖，洒作人间遍地霖。
雪斋烧沉水香
作者：释函可
朝代：明

草木抱真性，植根良独异。当其枯槁时，众目安能识。藉此星星火，可以格上帝。鼻端绝往来，混然在一气。氤氲托冥会，非关有夙契。欲索已寂如，肺腑无不至。彼此本同源，静中得其理。何亲复何疏，当入枯鱼肆。
雪斋落成
作者：释函可
朝代：明

四海少邻并，况兹东复东。登阶惟鹤迹，挂壁有诗筒。岂为儿孙计，聊安君子穷。委怀存宋拓，论事据枯桐。千卷万卷在，两人三人同。快谈当圣代，高咏寄玄穹。云过一床影，月来诸境空。难容金络马，共老竹编虫。世界半窗隔，神明寸管通。囊开馀积雪，帘捲渡飞鸿。稠叠深秋色，浑含太古风。人情轻故旧，天意勘英雄。览镜添髭白，烧泉扫叶红。浮生只若此，大业在其中。前往后犹待，隐然抱厥躬。
雪晴见月
作者：释函可
朝代：明

月以雪为骨，雪以月为神。孤僧立其际，相与共一身。僧老身易槁，雪薄骨成尘。独留一片月，千年照海滨。
雪花歌
作者：释函可
朝代：明

天上纷纷雪，山中树树花。尽道梅花胜似雪，我见雪花胜梅花。梅花开必著梅树，雪花下来随所寓。不择高低长短枝，有风即去无风住。纵使风吹树尽空，在地还与在树同。本来清白谁能污，一任飘飘无定踪。梅花虽好能几日，开落荣枯情不一。君不见罗浮山下梅花村，师雄卧处生荆棘。
静夜吟
作者：释函可
朝代：明

秋夜如漆我心忧，醒亦忧，寐亦忧。兼之蟋蟀，苦鸣不休。揽衣忽坐起，还卧泪横流。大风吹树何飕飗，床头书鬼声啾啾。家乡已荡尽，胡为身独留。我有一点心，暗风吹已碎。一半福州山，一半浔江水。
静夜吟·其一
作者：释函可
朝代：明

秋夜如漆我心忧，醒亦忧，寐亦忧。兼之蟋蟀，苦鸣不休。揽衣忽坐起，还卧泪横流。大风吹树何飕飗，床头书鬼声啾啾。家乡已荡尽，胡为身独留。
静夜吟·其二
作者：释函可
朝代：明

我有一点心，暗风吹已碎。一半福州山，一半浔江水。
题一粟斋
作者：释函可
朝代：明

一粟大如许，其中世界藏。卧听宫漏水，行拂御炉香。天近神仙赫，恩多日月长。野人频到此，破衲亦辉光。
题且过庵二首
作者：释函可
朝代：明

山边架屋偏留我，双袖龙钟岂有他。道法也因长病减，閒情毕竟老年多。自将破罐炊水食，偶就新篇向佛歌。昨日已过今且过，不知明日又如何。二三弟子亦多事，执卷时同就薜萝。不碍书声侵晓磬，莫教世事挂庭柯。虎常问讯来空砌，人或寻诗上雪坡。昨日已过今且过，不知明日又如何。
题且过庵二首·其一
作者：释函可
朝代：明

山边架屋偏留我，双袖龙钟岂有他。道法也因长病减，閒情毕竟老年多。自将破罐炊水食，偶就新篇向佛歌。昨日已过今且过，不知明日又如何。
题且过庵二首·其二
作者：释函可
朝代：明

二三弟子亦多事，执卷时同就薜萝。不碍书声侵晓磬，莫教世事挂庭柯。虎常问讯来空砌，人或寻诗上雪坡。昨日已过今且过，不知明日又如何。
题作么山居十首
作者：释函可
朝代：明

筑室最高顶，山高云逾閒。回看予住处，犹觉在人间。天近龙长护，山空雪独飞。祇愁林鸟出，带得世尘归。远山俯可拾，北斗近堪凭。共在白云里，君居第一层。仰卧星辰见，雪来白满床。更添檐上溜，冰柱列成行。无事扶筇出，远寻麋鹿游。莫行松底路，松子打人头。耕田馀半亩，今岁称大熟。小罐贮三升，大瓶贮一斛。粗粝可克腹，生涯实有馀。尽除今世事，留得古人书。参叶聊当茗，无人自一杯。门前屐齿响，定是老僧来。日午尚高眠，问人雪霁未。沙弥九岁馀，不识人间事。山巅如可上，更上一重重。总断樵人路，低头谢旧峰。
题作么山居十首·其一
作者：释函可
朝代：明

筑室最高顶，山高云逾閒。回看予住处，犹觉在人间。
题作么山居十首·其七
作者：释函可
朝代：明

粗粝可克腹，生涯实有馀。尽除今世事，留得古人书。
题作么山居十首·其三
作者：释函可
朝代：明

远山俯可拾，北斗近堪凭。共在白云里，君居第一层。
题作么山居十首·其九
作者：释函可
朝代：明

日午尚高眠，问人雪霁未。沙弥九岁馀，不识人间事。
题作么山居十首·其二
作者：释函可
朝代：明

天近龙长护，山空雪独飞。祇愁林鸟出，带得世尘归。
题作么山居十首·其五
作者：释函可
朝代：明

无事扶筇出，远寻麋鹿游。莫行松底路，松子打人头。
题作么山居十首·其八
作者：释函可
朝代：明

参叶聊当茗，无人自一杯。门前屐齿响，定是老僧来。
题作么山居十首·其六
作者：释函可
朝代：明

耕田馀半亩，今岁称大熟。小罐贮三升，大瓶贮一斛。
题作么山居十首·其十
作者：释函可
朝代：明

山巅如可上，更上一重重。总断樵人路，低头谢旧峰。
题作么山居十首·其四
作者：释函可
朝代：明

仰卧星辰见，雪来白满床。更添檐上溜，冰柱列成行。
题作么茆屋
作者：释函可
朝代：明

手结枯茆傍古幢，篱边流水亦淙淙。只愁云扰常关户，为爱山多尽著窗。日午拾柴煨破罐，夜深把卷对残缸。山中豺虎原无毒，长护烟霞不用降。
题俗龛
作者：释函可
朝代：明

亦自堆残卷，何曾一室空。文殊或过问，弥勒也难同。畏客长疑病，教儿未觉穷。只愁深夜后，冻杀蠹书虫。
题净瓶峰
作者：释函可
朝代：明

案头恰置此孤峰，峰顶何人插古松。为问山灵如可借，杖挑随处得相从。
题去雁送寒还二首
作者：释函可
朝代：明

数载同樊系，秋来尔欲飞。只疑天路阔，烟雨尚霏微。孤飞尔自可，回首念同群。欲向青冥诉，惟愁总不闻。
题去雁送寒还二首·其一
作者：释函可
朝代：明

数载同樊系，秋来尔欲飞。只疑天路阔，烟雨尚霏微。
题去雁送寒还二首·其二
作者：释函可
朝代：明

孤飞尔自可，回首念同群。欲向青冥诉，惟愁总不闻。
题大士像
作者：释函可
朝代：明

终不得自在，即此苦何穷。愿取杨枝水，一洒朔庭空。
题天公寄画山水
作者：释函可
朝代：明

身在山中不识山，何人泼墨寄柴关。雪深最好无蹊径，竟入长松大壑间。
题心公寄画山水
作者：释函可
朝代：明

笔纤料得全无意，短短枯枝淡淡山。细想江南何所似，兰陵端不是云间。
题我存新斋二首
作者：释函可
朝代：明

雪天谁复赠绨袍，残卷寒灯道自高。日里市尘三万斛，梦中化作大江涛。车马喧填户不开，身虽欲槁恨难灰。空斋最苦钟声近，夜夜还家半路回。
题我存新斋二首·其一
作者：释函可
朝代：明

雪天谁复赠绨袍，残卷寒灯道自高。日里市尘三万斛，梦中化作大江涛。
题我存新斋二首·其二
作者：释函可
朝代：明

车马喧填户不开，身虽欲槁恨难灰。空斋最苦钟声近，夜夜还家半路回。
题扇送耀寰
作者：释函可
朝代：明

赠别惭无金匼匝，白团新墨共淋漓。移家不少王侯贵，那得吾曹半句诗。
题文空新室
作者：释函可
朝代：明

门里青山门外溪，杖头刚与白云齐。不因老衲能偏好，那得长年此共栖。抱病高眠随日暮，閒吟独步过峰西。人生只此真堪老，况有松花共鸟啼。
题江赵纪事后
作者：释函可
朝代：明

千金字字泪行行，三读谁能不断肠。词客有心悲故旧，门人空手哭冠裳。诸孤已见程婴谊，万里全倾陆贾装。刻石镂肝非报德，人间万古亦荒荒。
题王公六椽庵
作者：释函可
朝代：明

却因罪废觉于于，茶椀残编足自娱。室比维摩无一半，屡将香饭致文殊。
题王公六椽庵
作者：释函可
朝代：明
体裁：七言绝句

却因罪废觉于于，茶碗残编足自娱。室比维摩无一半，屡将香饭致文殊。
题范宽真迹
作者：释函可
朝代：明

岩壑层层古，全非近日山。山中最深处，置我于其间。
题谦公寄画梅
作者：释函可
朝代：明

美人赠我一枝梅，岭上曾过十七回。骑马路边香不了，斜阳石压倚岩开。
题金塔寺二首
作者：释函可
朝代：明

人皆崇藻饰，此独尚清幽。共佛三间屋，连云一个牛。耕田供客食，开户任麋游。最爱前溪水，横腰一带流。人贫方彻骨，塔尚以金名。采蕨扶云出，寻诗蹋月行。断碑看字影，驯虎听经声。我到家常饭，因留太古情。
题金塔寺二首·其一
作者：释函可
朝代：明

人皆崇藻饰，此独尚清幽。共佛三间屋，连云一个牛。耕田供客食，开户任麋游。最爱前溪水，横腰一带流。
题金塔寺二首·其二
作者：释函可
朝代：明

人贫方彻骨，塔尚以金名。采蕨扶云出，寻诗蹋月行。断碑看字影，驯虎听经声。我到家常饭，因留太古情。
题铁岭燕巢
作者：释函可
朝代：明

巷口荒芜旧路迷，移巢将鷇傍山溪。未能仙峤同高翮，敢向穷檐恨落泥。似惜衣冠惊避远，难忘恩谊故飞低。门前便是鹰鹯集，纵有雕梁未可栖。
题铁岭花楼
作者：释函可
朝代：明

貂锦何年去画楼，楼前荆棘满空秋。行人立马一抬首，叠笏还疑在上头。
风雨怀我存
作者：释函可
朝代：明

肯教一日不相闻，风雨萧萧咫尺分。乡梦久残思转剧，砚田渐熟恨方殷。抛书乍可寻黄鹄，陟屺无劳望白云。桃李成蹊春已老，为君何事泪纷纭。
首山律主过访
作者：释函可
朝代：明

我居千山南，尔居千山北。去来各自繇，大都山路直。
高含章出塞访友
作者：释函可
朝代：明

拂袖离家出玉门，故人何处骨应存。长边自尔无艰险，异姓于今有弟昆。觅窖已扪千岭雪，招辞兼得一僧魂。残毡欲尽难分供，春老荷锄掘草根。
高寒还叔侄复至
作者：释函可
朝代：明

何意重逢黑水滨，边愁又觉一番新。冰霜已是经来惯，况复残僧是故人。
黄熟香
作者：释函可
朝代：明

黄熟可怜香，厥产在吾里。土人呼马牙，血结色微紫。其次即乌云，其次即马尾。采择名女儿，纤纤勒玉指。乾白净削除，细碎盈筐篚。江南竞崇之，曰此胜沉水。沉水比佳人，此比隐君子。芳烈虽不如，甜静斯为贵。豪达徇其名，贾人徇其利。遂使黄熟香，氤氲满天地。我来大漠中，永谢芝兰气。何人遗此香，再拜泪及趾。感别已经时，天外逢知己。非惟臭味投，恭敬桑与梓。
黑雪
作者：释函可
朝代：明

关东有黑雪，今乃睹其形。青天无纤云，皎日争光明。土人指往事，曰此非佳徵。清白本其性，远近无殊称。厥色稍不如，遂加以黑名。雪尔宜自慎，最险是人情。
鼻
作者：释函可
朝代：明

端然岳立在中央，当面逢人绝覆藏。世上共推能作祖，梦中元不羡为郎。聪明久让安无事，定静唯闻戒有香。莫为此时难尽掩，故教寒塞嗅清霜。
龙牙寄大公
作者：释函可
朝代：明

山中何事苦相思，共是寒风君最饥。钵底分将山味苦，几年尝尽自应知。
一东
作者：释函是
朝代：明

乾坤浑灏郁巃嵷，物化承阳气候通。万汇初回先素色，群芳未绽暗香丛。风飘雪蕊随烟散，月冻溪明一树空。惭愧梁园觅不见，独留孤韵古今同。
一东
作者：释函是
朝代：明

二月岭南雪，梨花间雪中。影浮难似月，力弱不关风。片上青衫色，繁飘白浪空。千峰今夜梦，迢递湿归鸿。
一东
作者：释函是
朝代：明

叶尽花自发，正当寒山中。山寒人见少，花发年年同。
一东
作者：释函是
朝代：明

洒尽平原万里空，横江沙捲马头风。寒云已没斜西照，更勒金羁却向东。
一东
作者：释函是
朝代：明

白花轻一放，万壑尽春风。蜀客相逢处，何郎寡和中。烟荒村路断，人去水流空。却忆霜零后，云山望欲穷。
一东
作者：释函是
朝代：明

细看重云里，分明不是空。夕寒光独远，凭化委长风。
一东
作者：释函是
朝代：明

色共梨花香不同，千山烟月有无中。立残孤影君须认，看去春林溪欲红。
一东
作者：释函是
朝代：明

阴阳凝散碧烟中，飘落何劳问异同。飞絮随风空自白，寒炉终夜为谁红。深山拥被怜东郭，野店凭鞍笑谢公。冻杀亦饶清气在，人间天上一无穷。
一先
作者：释函是
朝代：明

为谁带雪到春前，几度相期云水边。过眼不堪人意尽，一枝零乱又残年。
一先
作者：释函是
朝代：明

佳气隆隆万象妍，灵根曾植古皇前。谩随晨雾舒寒燄，识得春光是旧年。湛湛清姿和暝醉，棱棱丰骨带云眠。无劳支老买山隐，尽有疏斜庾岭边。
一先
作者：释函是
朝代：明

幽静多怀对远天，飘零犹自忆前年。洁清亦许随芳秽，流乱何从数后先。几家依树笼芳月，一雁迷烟下暮田。已觉光芒疑梦里，泠泠石涧水流边。
一先
作者：释函是
朝代：明

新住寒山绿玉川，连光晓映卜丰年。已堆万户千重璧，谁靳沿门一个钱。
一先
作者：释函是
朝代：明

春色有无处，但观寒腊前。迥临村路上，来往白云边。
一先
作者：释函是
朝代：明

灞桥春色早，迢递到穷年。韵落江城杳，香流古涧前。一峰新雪月，千里旧山川。翘首人间世，寥寥共远天。
一先
作者：释函是
朝代：明

迢递长征路，徬徨欲曙天。最怜清素影，扑落马蹄前。
一先
作者：释函是
朝代：明

通胧光瞩地，浩荡渺连天。照岂分高下，污从落市廛。年华休见晚，晓气欲争先。不待阳和动，微风散玉泉。
一啸
作者：释函是
朝代：明

一啸江天暮，长吟风物新。无家终作客，有钵未曾贫。不识云山路，空知林木亲。平生多意气，强半为人瞋。
一峰辞予泪下感而示此
作者：释函是
朝代：明

辞我归丹岫，潸然泪满襟。去留伤老大，山水畏高深。为道思初日，离情盼远岑。及时须努力，莫负古人心。
丁亥腊尽台设禅人乞诗
作者：释函是
朝代：明

寒夜月明云外赏，枯桩红绽腊前知。披衣稳坐三冬足，桃李成蹊应有时。
丁巳九日海云书怀
作者：释函是
朝代：明

近海寒花亦未开，故山佳节几登台。最怜千里同秋色，不共高林倒茗杯。落日亭亭江路邈，长天迥迥雁声哀。淹留每恨无成计，胜事空嗟岁月来。
丁普益居士有住山意订之以诗
作者：释函是
朝代：明

野人秪合居岩壑，正拟诛茅乐大年。闻子亦能同此意，却誇吾道有真传。
丁未元日与诸衲泛舟江上
作者：释函是
朝代：明

梵王宫在碧峰头，初日迎春瑞气浮。香散紫霞归洞壑，钟摇松响出江流。欲看金阙参差影，共泛晴川汗漫舟。回首画图丹嶂外，何人乘兴晚悠悠。
七夕骤雨
作者：释函是
朝代：明

西风初动暮山寒，万树浓阴绿未残。星汉自高虚夜色，鹊桥无路暗云端。人间骤雨应遗恨，天上新凉欲尽欢。景候不殊人事别，新诗携向佛灯看。
七虞
作者：释函是
朝代：明

催人头已白，朝夕共躇蹰。踏雪香非远，寻香雪又无。岁寒伤一折，春入老千株。村路溪桥迥，垂垂清影殊。
七虞
作者：释函是
朝代：明

因风消蜡炬，无影落澄湖。寒热一时尽，清辉何处殊。
七虞
作者：释函是
朝代：明

弥天光共满，薄景照偏殊。关塞愁征戍，屋庐凄腐儒。湿吹连晓角，寒断一冬须。莫以千峰色，都同暗夜珠。
七虞
作者：释函是
朝代：明

昔日玄都花满衢，看花曾数暗香无。菟葵燕麦凋零尽，回首寒山树一株。
七虞
作者：释函是
朝代：明

曾和积雪暗前途，雪里闻香风味殊。万里烟销春信达，閒亭玉立客心孤。影沈寒水空无雁，光浸长天月在湖。终古离披君不见，腊穷人散独踌蹰。
七虞
作者：释函是
朝代：明

望里花疑雪，近看一语无。全身在香国，顿使野情孤。
七虞
作者：释函是
朝代：明

松根一夜拨红炉，浇尽秦灰入玉壶。万古江山只若此，琼楼歌暖漫呼卢。
七虞
作者：释函是
朝代：明

蔼蔼浮浮散五湖，寒庭孤屿惜骊珠。傍岩妃子元名宓，仗节孤臣本姓苏。澹若肌肤疑玉粲，皓然须发蘸冰壶。飘飖更有回风处，浅渚荒原照碧芦。
七阳
作者：释函是
朝代：明

一宵星月落，万户暗扶桑。凤阁浮香粉，华山起白羊。路岐增浩叹，云合漫飞扬。琐散成朝暮，河山空瀁洸。
七阳
作者：释函是
朝代：明

寝迹穷年乐未央，万山璀璨引风长。听残檐溜添寒絮，不卧仙人白玉床。
七阳
作者：释函是
朝代：明

月下花容隐，云中花影长。坐到无花处，时闻一阵香。
七阳
作者：释函是
朝代：明

枯根覆已尽，残夜滴寒塘。人在空山里，山空人影长。
七阳
作者：释函是
朝代：明

独厌容长异众芳，由来素质欲淩霜。坐销暝色发林秀，引得春风满草堂。爱此清芬先堕叶，却怜憔悴暗生香。不妨共对连宵迥，千古幽怀在石床。
七阳
作者：释函是
朝代：明

白霓远近启山堂，欲濯尘氛净上方。江浪到天应浸日，琼花著地不闻香。千峰倒影入寒瓣，万屋平漫汎夕阳。借问年华真个晚，细看春色动遐荒。
七阳
作者：释函是
朝代：明

谩道生来欲傲霜，相投应亦惜名香。多情共索巡檐笑，争较高眠怪石旁。
七阳
作者：释函是
朝代：明

非关衰世意，皎皎一凌霜。爱我不嫌白，怜人秖自芳。幽怀如有寄，孤放若为狂。但到春深处，悠然思共长。
万年山居
作者：释函是
朝代：明

夏日生涯易到秋，阴森松竹倚山楼。怀高霄汉从风雨，倦倚匡床听鹁鸠。三藏岂须归白马，五千何用觅青牛。柴门寂寞烽烟外，不信人间有许由。
三江
作者：释函是
朝代：明

乘风昨夜扣山窗，惭愧华亭尚隔江。莫道骊珠容易见，乖龙左耳割难降。
三江
作者：释函是
朝代：明

停舟烟树白，沽酒对寒江。古驿无嘶马，孤村有吠尨。近坟埋土垒，远火暗山窗。谁复能同此，栖芦雁一双。
三江
作者：释函是
朝代：明

寒溪疏影瘦，夜静水淙淙。雪重从衣薄，烟深带月降。不因惊碎玉，何处觅枯桩。四望江山暗，泠泠独倚窗。
三江
作者：释函是
朝代：明

枯树望空白，回头香在窗。一时闻见静，使我梦魂降。
三江
作者：释函是
朝代：明
体裁：五言绝句

爱松埋鹤影，背月照寒窗。最是无人处，生憎嗥夜尨。
三江
作者：释函是
朝代：明

爱松埋鹤影，背月照寒窗。最是无人处，生憎嘷夜尨。
三江
作者：释函是
朝代：明

纷纷裂素映山窗，万壑千岩色尽降。转雾惊风朝不避，轻云蔽月夜无双。爱同野鹤投高树，不畏飘蓬入大江。一种萦光随去住，枉教人自对寒缸。
三江
作者：释函是
朝代：明

翘首南天意未降，毵毵白拂竖寒窗。曾同黄姓同蕲路，一棹萧萧夜渡江。
三江
作者：释函是
朝代：明

聊将春信渡寒江，映雪清姿色易降。零落风烟同白鹭，萧条形影对银缸。梦回香远人何极，望入云端眼一双。万紫千红看若此，解衣谁与卧虚窗。
三肴
作者：释函是
朝代：明

千山寒落荫重茅，拟作明珠误水泡。一任晓风惊复息，不教残冻挂空梢。
三肴
作者：释函是
朝代：明

孤山空自放，岂问岁寒交。但得香在石，何妨露满梢。叶凋深见月，鸟过不栖巢。最是幽人意，谁当共结茅。
三肴
作者：释函是
朝代：明

永夜空濛月一梢，泠泠疏蕊破荒郊。只愁终古无春色，独抱寒香共石巢。逸士踏馀三径雪，老僧长伴半间茅。孤荣却为群英早，但到芳菲笑落匏。
三肴
作者：释函是
朝代：明

片片新花发故梢，陇头流水一间茅。寿阳宫里如相觅，为道于今共石巢。
三肴
作者：释函是
朝代：明

狂吟月下客，门外任推敲。深夜寒侵榻，谁怜树上巢。
三肴
作者：释函是
朝代：明

秖为花开处，偏令雪上梢。春风吹落尽，不见雪空巢。
三肴
作者：释函是
朝代：明

缤纷繁鹜没空郊，独向层峰伴鹤巢。活水满煎三峡茗，断松斜压一间茅。龙潜大泽寒犹蛰，虎踞深林冻不哮。掩户且高残腊枕，漆瓢腰系万年梢。
三肴
作者：释函是
朝代：明

薄照掩寒日，渔舟冻欲胶。大江沈远岫，枯树覆空巢。鼯鼠归无路，云僧盖有茅。莫愁纷糅下，千地一深坳。
三良
作者：释函是
朝代：明

一死安足难，斯人应自观。勋名盖宇宙，恩遇洽肺肝。时异人云迁，慷慨多空言。不可以理揆，理直情易捐。君子慎当念，转瞬分岳渊。李陵终负汉，苏武幸生还。豫让徒自苦，荆轲易水寒。四子皆贤豪，硁硁各自存。衰利从中来，久暂非所存。三良临穴时，抚膺岂偶然。持此必死心，金石不能坚。圣贤行终身，名谊空周旋。此道谁与知，黄鸟哀无期。
上华首台
作者：释函是
朝代：明

不到罗浮已十年，登台松柏望苍然。幢幡曾绕一人后，堂构空惭七众先。旧植菩提堪荫月，新移石磴尚闻泉。峰头老少疑残梦，泪逐西风落枕边。
上巢云二首
作者：释函是
朝代：明

曾托溪云留半间，十年椎拂未尝閒。已随梁燕辞秋社，又逐霜鸿入楚山。浅草尚多戎马迹，高原休笑鹿麋顽。朝看湖水连天白，拟傍西峰共设关。揽尽湖光释素襟，俯临群岫倚高岑。蹲云遂有牛头石，观水还堪雁影吟。檐际星河连绝巘，下方灯火点疏林。解空住处看弹指，莫负当年游历心。
上巢云二首·其一
作者：释函是
朝代：明

曾托溪云留半间，十年椎拂未尝閒。已随梁燕辞秋社，又逐霜鸿入楚山。浅草尚多戎马迹，高原休笑鹿麋顽。朝看湖水连天白，拟傍西峰共设关。
上巢云二首·其二
作者：释函是
朝代：明

揽尽湖光释素襟，俯临群岫倚高岑。蹲云遂有牛头石，观水还堪雁影吟。檐际星河连绝巘，下方灯火点疏林。解空住处看弹指，莫负当年游历心。
上巳
作者：释函是
朝代：明
体裁：古风

屋倚千尺厓，门临九曲渊。欣逢上巳日，芳春犹及妍。山客忘新故，禊韨仍世传。护生非千金，石泉如天泉。渌水宕丹峰，回流濯繁鲜。野服薄连绮，藉草誇琼筵。胜事追古人，周秦肇何年。华林岂维昔，西池今犹然。乐极悲相随，此理无深玄。代不乏哲后，亦复多豪贤。宴赏正当时，叹息忽在前。落花不上枝，归禽逐后先。对此惜良晨，景过生人怜。
上巳
作者：释函是
朝代：明

屋倚千尺厓，门临九曲渊。欣逢上巳日，芳春犹及妍。山客忘新故，褉韨仍世传。护生非千金，石泉如天泉。渌水宕丹峰，回流濯繁鲜。野服薄连绮，藉草誇琼筵。胜事追古人，周秦肇何年。华林岂维昔，西池今犹然。乐极悲相随，此理无深玄。代不乏哲后，亦复多豪贤。宴赏正当时，叹息忽在前。落花不上枝，归禽逐后先。对此惜良晨，景过生人怜。
上巳寄南康太守廖昆湖
作者：释函是
朝代：明

泬寥春色近何如，花落寒梢影自疏。藉草远过江浦岸，烧畬还课北山锄。波光几岁摇高岭，云气从朝覆敝庐。此日独怀彭蠡守，袖中存有故人书。
不厌酒
作者：释函是
朝代：明

我得酒中趣，醉卧山之阴。清醑不入口，沆瀣消形神。怡然百虑息，万缘如游尘。对境无寂諠，对人无疏亲。顺之不禁喜，逆之依然瞋。对水白茫茫，对山青嶙峋。寒煖别冬夏，上下空古今。此醉无醒时，不如世间人。世人多感激，所恨吾有身。愁中浮大白，将与无何邻。累月亦有閒，千日防醒心。一醒安能醉，忧患仍相寻。俯仰大槐宫，闲杀洞庭春。何时到江南，雪压渔船深。
不忧死四首
作者：释函是
朝代：明

吾病不忧死，死关大法衰。于今行古道，舍我其为谁。吾病不忧死，死亦向天归。涅槃随住处，状似铁牛机。吾病不忧死，本愿终不移。修供从今始，龙天鉴在兹。吾病不忧死，本宗惭独微。博峤终当大，斯文谁与归。
不忧死四首·其一
作者：释函是
朝代：明

吾病不忧死，死关大法衰。于今行古道，舍我其为谁。
不忧死四首·其三
作者：释函是
朝代：明

吾病不忧死，本愿终不移。修供从今始，龙天鉴在兹。
不忧死四首·其二
作者：释函是
朝代：明

吾病不忧死，死亦向天归。涅槃随住处，状似铁牛机。
不忧死四首·其四
作者：释函是
朝代：明

吾病不忧死，本宗惭独微。博峤终当大，斯文谁与归。
不饮酒二十首
作者：释函是
朝代：明

康狄肇作醪，大禹戒亡国。牛饮竟丧朝，虎酣乃败德。中山过一斗，玄石葬千日。摄生且勿计，岁月良堪恤。人生一百年，谁道更媮逸。一醉忘百忧，醒后岂不忆。不知未醉时，身世齐得失。避影而处阴，重为君子惑。醉乡在何处，试问东皋子。窅然丧天下，皇帝曾游否。阮陶之所至，恐当是块垒。不顾世閒名，沉湎竟奚以。旦昏无移时，双眸湛如泚。回以视世间，兴灭嗟逝水。贤智处其中，如电与泡耳。醉又当何为，不醉亦如此。晨鸟东西驰，日落归山梓。山高圆景微，朔风连夜起。揽衣坐茅堂，此心不可似。梅花寒更韵，霜气晓来清。山高常背日，暴药当午晴。中食饱粗粝，隐几困以瞑。悄然入胜地，高阳徒有名。倦起呼酪奴，习习清风生。抠衣下石门，远近观冬耕。收种候春泽，千亩皆植粳。斜日沉西江，返照摇云根。石壁挂松影，已见蟾蜍升。缓步谣归途，寒灯悬茅庭。小僧接笠杖，大僧擎紫英。此中有真意，醉人安足聆。流光过石火，真成抛青春。竹林阮步兵，纵酒落世事。母卒犹弹棋，二斗不足醉。一号血数升，放达将安在。所以贵有我，此心终难昧。哀乐循固然，岂以一醉窴。孔圣云汝安，乃以折狂蔽。天性焉可诬，守此达礼义。出处吾自将，不醉亦何累。世人笑我拙，有酒不肯斟。我笑世人狂，醒醉各失真。醉时醒时言，醒时醉时心。醒言不可道，醉心安足任。兀兀徒自为，言行互商参。往昔多醒者，被酒同醉人。醉心尚可易，醒亦非其伦。因醉乃有醒，尝为醉人瞋。瞋中多杂乱，益伤人醉深。季鹰仕晋惠，虑祸归乡闾。尝因秋风起，忽忽思莼鲈。顾荣乃酣饮，废职徙中书。人臣尽明哲，王室谁为图。鹿车乘伯伦，荷锸随一壶。未死而计埋，设心何能无。当时以为贤，逐名多近愚。此身苟可遗，穷达恒晏如。才势两俱窘，方寸吾有庐。生死亦偶然，毋为豫名模。居山三十年，蔬食不过午。腾腾无所为，于世复何补。一食已足多，岂敢更奢取。年迈愧躬耕，赖有同道侣。兀坐尝思过，勉此安心处。惺惺尚不堪，悠然见前古。省虑道之媒，省事道之贼。世无无事人，欲省省不得。细氓营一家，君子匡王国。优游泉石士，所计维衣食。计食岂不耕，计衣岂不织。一衣足三年，再食日始昃。耒耜良苦辛，将以解微识。饱煖无馀情，千峰影自息。即使长饥寒，我心终不惑。此语寄世间，各各当努力。中士重名教，上士慎幽独。幽独吾自知，寤寐徒往复。心一境乃空，观化成相续。绝物岂不劳，讵更徇所欲。醉者之堕车，不死焉足赎。苦雾积寒林，微香汎石屋。破衲深蒙头，不真亦不俗。此士过华胥，风味似天竺。结宇崇厓下，冬景多寒云。飞雁迷云中，空有声遥闻。日出已近西，群峦列馀曛。千仞临江湄，暮帆微见人。远睇在天上，下视水无粼。我乃不知处，思共谁为邻。坐对晚甘侯，头无漉酒巾。清歌每竟夕，翛然忘极贫。我有一枝藤，尝拄海蠃巅。东南抗巨灵，北与楚云连。目不接千里，江山常现前。青嶂皆崒嵂，排叠成蜿蜒。桐椅昼森森，灵鷟翔翩翩。幽谷产奇葩，临厓喷飞泉。中有凌霄台，登高望神仙。驾鸿乘空来，上下生紫烟。此岂梦中事，亦非意云然。太白醉一斗，酒中无百篇。我无太白才，宁当醉时诠。愿听予一曲，长谣叹无缘。生亦我所欲，一死不可逃。东吴有张悌，可以励士操。牛渚至今在，江水空滔滔。今日我死日，仲思安足邀。曾受丞相知，常恐负贤豪。贤者讵不重，知己诚难遭。此心苟可已，角巾归蓬蒿。人生贵适意，痛饮读离骚。何自苦乃尔，九原无醇醪。一冬风不劲，豫料春寒凓。气序有盈亏，但以往岁则。新谷止初夏，旧絮尚一袭。人事可先谋，尽力一百日。过此何必知，且勿计得失。世人解穷愁，多赖杯中物。我意不如此，百情当自抑。假使卒然至，有酒饮不及。试问华亭鹤，何不蚤种秫。人情如溃川，一决辄瀰瀰。川溃赖堤防，情流曷以止。欲止不可止，但观情所起。万物皆由情，万情皆由己。情本由己起，亦复由己止。借物以移情，一止又一起。一起不再起，一止不更止。起止如浮云，碧落长如此。堪笑陶渊明，乃以止利己。请观未止时，己已终何似。胡为逐清颜，顿忘千万祀。古今有高士，借酒以自适。不知醉翁意，相效竟成滑。才滑适清狂，贫滑适放越。滑世抱牢骚，滑化仇形魄。为乐乃得苦，百情徒役役。巽坎安其常，哑然见畴昔。持此狎田畯，悲欢共晨夕。慎勿与人异，异处终变易。远睇碧空尽，万载无广厏。人生皆劳劳，尔独放山泽。瓮头无春醅，何以百骸释。我亦不自知，少小耽泉石。地远世情疏，心閒形不役。山深闻午鸡，清谈少游客。不欠酒家钱，安眠竟至夕。开户常阒然，空对石岩白。将以乐馀年，讵辨阡与陌。修短总由天，九十或一百。莫道黄虞邈，至今有遗民。茅房因树缚，倚石临高深。佳禽时复鸣，可以悦素襟。丰暇移短榻，远近藉层阴。长幼能玄谈，相与晰古今。此乐非世间，负苓或其邻。往往一告语，反以为醉人。人醉不知足，我醉不知贫。寒风入蔽庐，衣薄多酸辛。吾生亦云足，尘网曾一羁。父母解此意，山林相与归。肥遁岂当易，至今有馀思。少壮事场圃，耆迈少提携。晨兴欣绿畴，日入散长堤。返照上墟烟，村井行人稀。暮鸟度河阳，倒影随舟移。好景多在晚，正当人醉时。寿极至一百，一半无所知。不如远嗜好，使心常希夷。大道难为言，聊以豁沉迷。尝因今夕欢，攒念昔人迂。鉴彼天禄阁，回车就溺沮。相与挈壶觞，愿言忘居诸。居诸良易忘，荣瘁行须臾。灵爽托营卫，岂遂同虚无。此生苟可达，后视今何殊。缮性弗及时，空令年运徂。见闻从物化，安得复其初。泽涸多异同，叹息园中蔬。天道不可知，可知惟寸心。荣落归自然，不动如昆崙。委化成丧志，灾沴乃见侵。忠信自有道，生死自有伦。抱柱不是愚，汨罗无知音。守一谁与明，情极难为任。骨肉匪所爱，报称宁一身。九原如有知，哀怆何异今。沧海变桑田，古今多陆沉。弦筈不停晷，念念空相寻。悟此复何为，渊然返吾真。朗鉴犹昔时，何必为醉人。
不饮酒二十首·其一
作者：释函是
朝代：明

康狄肇作醪，大禹戒亡国。牛饮竟丧朝，虎酣乃败德。中山过一斗，玄石葬千日。摄生且勿计，岁月良堪恤。人生一百年，谁道更媮逸。一醉忘百忧，醒后岂不忆。不知未醉时，身世齐得失。避影而处阴，重为君子惑。
不饮酒二十首·其七
作者：释函是
朝代：明

居山三十年，蔬食不过午。腾腾无所为，于世复何补。一食已足多，岂敢更奢取。年迈愧躬耕，赖有同道侣。兀坐尝思过，勉此安心处。惺惺尚不堪，悠然见前古。
不饮酒二十首·其三
作者：释函是
朝代：明

梅花寒更韵，霜气晓来清。山高常背日，暴药当午晴。中食饱粗粝，隐几困以瞑。悄然入胜地，高阳徒有名。倦起呼酪奴，习习清风生。抠衣下石门，远近观冬耕。收种候春泽，千亩皆植粳。斜日沉西江，返照摇云根。石壁挂松影，已见蟾蜍升。缓步谣归途，寒灯悬茅庭。小僧接笠杖，大僧擎紫英。此中有真意，醉人安足聆。流光过石火，真成抛青春。
不饮酒二十首·其九
作者：释函是
朝代：明

中士重名教，上士慎幽独。幽独吾自知，寤寐徒往复。心一境乃空，观化成相续。绝物岂不劳，讵更徇所欲。醉者之堕车，不死焉足赎。苦雾积寒林，微香汎石屋。破衲深蒙头，不真亦不俗。此士过华胥，风味似天竺。
不饮酒二十首·其二
作者：释函是
朝代：明

醉乡在何处，试问东皋子。窅然丧天下，皇帝曾游否。阮陶之所至，恐当是块垒。不顾世閒名，沉湎竟奚以。旦昏无移时，双眸湛如泚。回以视世间，兴灭嗟逝水。贤智处其中，如电与泡耳。醉又当何为，不醉亦如此。晨鸟东西驰，日落归山梓。山高圆景微，朔风连夜起。揽衣坐茅堂，此心不可似。
不饮酒二十首·其二十
作者：释函是
朝代：明

天道不可知，可知惟寸心。荣落归自然，不动如昆崙。委化成丧志，灾沴乃见侵。忠信自有道，生死自有伦。抱柱不是愚，汨罗无知音。守一谁与明，情极难为任。骨肉匪所爱，报称宁一身。九原如有知，哀怆何异今。沧海变桑田，古今多陆沉。弦筈不停晷，念念空相寻。悟此复何为，渊然返吾真。朗鉴犹昔时，何必为醉人。
不饮酒二十首·其五
作者：释函是
朝代：明

世人笑我拙，有酒不肯斟。我笑世人狂，醒醉各失真。醉时醒时言，醒时醉时心。醒言不可道，醉心安足任。兀兀徒自为，言行互商参。往昔多醒者，被酒同醉人。醉心尚可易，醒亦非其伦。因醉乃有醒，尝为醉人瞋。瞋中多杂乱，益伤人醉深。
不饮酒二十首·其八
作者：释函是
朝代：明

省虑道之媒，省事道之贼。世无无事人，欲省省不得。细氓营一家，君子匡王国。优游泉石士，所计维衣食。计食岂不耕，计衣岂不织。一衣足三年，再食日始昃。耒耜良苦辛，将以解微识。饱煖无馀情，千峰影自息。即使长饥寒，我心终不惑。此语寄世间，各各当努力。
不饮酒二十首·其六
作者：释函是
朝代：明

季鹰仕晋惠，虑祸归乡闾。尝因秋风起，忽忽思莼鲈。顾荣乃酣饮，废职徙中书。人臣尽明哲，王室谁为图。鹿车乘伯伦，荷锸随一壶。未死而计埋，设心何能无。当时以为贤，逐名多近愚。此身苟可遗，穷达恒晏如。才势两俱窘，方寸吾有庐。生死亦偶然，毋为豫名模。
不饮酒二十首·其十
作者：释函是
朝代：明

结宇崇厓下，冬景多寒云。飞雁迷云中，空有声遥闻。日出已近西，群峦列馀曛。千仞临江湄，暮帆微见人。远睇在天上，下视水无粼。我乃不知处，思共谁为邻。坐对晚甘侯，头无漉酒巾。清歌每竟夕，翛然忘极贫。
不饮酒二十首·其十一
作者：释函是
朝代：明

我有一枝藤，尝拄海蠃巅。东南抗巨灵，北与楚云连。目不接千里，江山常现前。青嶂皆崒嵂，排叠成蜿蜒。桐椅昼森森，灵鷟翔翩翩。幽谷产奇葩，临厓喷飞泉。中有凌霄台，登高望神仙。驾鸿乘空来，上下生紫烟。此岂梦中事，亦非意云然。太白醉一斗，酒中无百篇。我无太白才，宁当醉时诠。愿听予一曲，长谣叹无缘。
不饮酒二十首·其十七
作者：释函是
朝代：明

莫道黄虞邈，至今有遗民。茅房因树缚，倚石临高深。佳禽时复鸣，可以悦素襟。丰暇移短榻，远近藉层阴。长幼能玄谈，相与晰古今。此乐非世间，负苓或其邻。往往一告语，反以为醉人。人醉不知足，我醉不知贫。寒风入蔽庐，衣薄多酸辛。
不饮酒二十首·其十三
作者：释函是
朝代：明

一冬风不劲，豫料春寒凓。气序有盈亏，但以往岁则。新谷止初夏，旧絮尚一袭。人事可先谋，尽力一百日。过此何必知，且勿计得失。世人解穷愁，多赖杯中物。我意不如此，百情当自抑。假使卒然至，有酒饮不及。试问华亭鹤，何不蚤种秫。
不饮酒二十首·其十九
作者：释函是
朝代：明

尝因今夕欢，攒念昔人迂。鉴彼天禄阁，回车就溺沮。相与挈壶觞，愿言忘居诸。居诸良易忘，荣瘁行须臾。灵爽托营卫，岂遂同虚无。此生苟可达，后视今何殊。缮性弗及时，空令年运徂。见闻从物化，安得复其初。泽涸多异同，叹息园中蔬。
不饮酒二十首·其十二
作者：释函是
朝代：明

生亦我所欲，一死不可逃。东吴有张悌，可以励士操。牛渚至今在，江水空滔滔。今日我死日，仲思安足邀。曾受丞相知，常恐负贤豪。贤者讵不重，知己诚难遭。此心苟可已，角巾归蓬蒿。人生贵适意，痛饮读离骚。何自苦乃尔，九原无醇醪。
不饮酒二十首·其十五
作者：释函是
朝代：明

古今有高士，借酒以自适。不知醉翁意，相效竟成滑。才滑适清狂，贫滑适放越。滑世抱牢骚，滑化仇形魄。为乐乃得苦，百情徒役役。巽坎安其常，哑然见畴昔。持此狎田畯，悲欢共晨夕。慎勿与人异，异处终变易。远睇碧空尽，万载无广厏。
不饮酒二十首·其十八
作者：释函是
朝代：明

吾生亦云足，尘网曾一羁。父母解此意，山林相与归。肥遁岂当易，至今有馀思。少壮事场圃，耆迈少提携。晨兴欣绿畴，日入散长堤。返照上墟烟，村井行人稀。暮鸟度河阳，倒影随舟移。好景多在晚，正当人醉时。寿极至一百，一半无所知。不如远嗜好，使心常希夷。大道难为言，聊以豁沉迷。
不饮酒二十首·其十六
作者：释函是
朝代：明

人生皆劳劳，尔独放山泽。瓮头无春醅，何以百骸释。我亦不自知，少小耽泉石。地远世情疏，心閒形不役。山深闻午鸡，清谈少游客。不欠酒家钱，安眠竟至夕。开户常阒然，空对石岩白。将以乐馀年，讵辨阡与陌。修短总由天，九十或一百。
不饮酒二十首·其十四
作者：释函是
朝代：明

人情如溃川，一决辄瀰瀰。川溃赖堤防，情流曷以止。欲止不可止，但观情所起。万物皆由情，万情皆由己。情本由己起，亦复由己止。借物以移情，一止又一起。一起不再起，一止不更止。起止如浮云，碧落长如此。堪笑陶渊明，乃以止利己。请观未止时，己已终何似。胡为逐清颜，顿忘千万祀。
不饮酒二十首·其四
作者：释函是
朝代：明

竹林阮步兵，纵酒落世事。母卒犹弹棋，二斗不足醉。一号血数升，放达将安在。所以贵有我，此心终难昧。哀乐循固然，岂以一醉窴。孔圣云汝安，乃以折狂蔽。天性焉可诬，守此达礼义。出处吾自将，不醉亦何累。
与即觉顿修话旧
作者：释函是
朝代：明

二十年前古道存，瞿塘无路觅精魂。此心欲向青山付，佳话空传流水喧。众病渐侵何可久，情缘疏淡不堪论。焚书直入乱云去，忍听人间说感恩。
与尘异论及姜山慨然有作
作者：释函是
朝代：明

生别何云遂死离，百年人事不堪思。从今晤对知多日，忆昔绸缪已后时。泪尽江河空滚滚，看穷日月自迟迟。寒山赖有安心处，收拾残编欲付谁。
与崔石师泛舟
作者：释函是
朝代：明

与子乘桴去，何妨尽日游。江山能友我，渔佃总方舟。拚醉不须酒，无心亦似秋。他年回首处，风起绿榕洲。
与崔石师泛舟
作者：释函是
朝代：明

深闭柴扉独种园，何人招我破云痕。竹摇青影落河渚，日蘸寒光出海门。秋水连天横小艇，晚烟笼树失孤村。归来一路渔歌起，芦荻洲前月色温。
与方楼冈学士谈千山旧事
作者：释函是
朝代：明

廿年人事不堪论，把臂犹怜意气存。且尽金山深夜话，欲招宋玉一春魂。河山万里谁同调，雨雪千峰自闭门。身世悠悠成旷劫，每因芳草念王孙。
与梁同庵王说作夜坐风幡堂
作者：释函是
朝代：明

中夏坐宜夜，夜深鸟不啼。相看今古尽，无语是非齐。殿迥薰风细，楼高云气低。等閒过一夕，险韵漫分题。
与王说作
作者：释函是
朝代：明

君但先为复，年来欲住山。多因酬世拙，以此乐吾閒。黄独岂真美，青松未可删。尚能不贱目，云水去留间。
与袁特丘
作者：释函是
朝代：明

梧桐叶坠噪栖鸦，楚客逢僧话转赊。云外峡桥犹有路，烟中霜树已无家。远公林下风初动，王粲楼头日未斜。信我定宽陶令酒，何年丹壑醉流霞。
与角子夜话怀姜山江宁二首
作者：释函是
朝代：明

相对复何语，灯摇此夕情。无心居野寺，有梦到江城。恩在身名重，缘抛道谊轻。谁当信畴昔，期尔尽生平。未尽今宵意，难为千里心。残莺啼短烛，细雨滴离襟。旧话怜当日，新愁起夕吟。白门何处院，笠影动城阴。
与角子夜话怀姜山江宁二首·其一
作者：释函是
朝代：明

相对复何语，灯摇此夕情。无心居野寺，有梦到江城。恩在身名重，缘抛道谊轻。谁当信畴昔，期尔尽生平。
与角子夜话怀姜山江宁二首·其二
作者：释函是
朝代：明

未尽今宵意，难为千里心。残莺啼短烛，细雨滴离襟。旧话怜当日，新愁起夕吟。白门何处院，笠影动城阴。
与诸子探早梅
作者：释函是
朝代：明

濒海轻烟古寺东，一枝初放竹林中。寒香漫道当春异，疏影偏怜今夕同。落落路傍疑过客，垂垂人外泣孤鸿。相寻未必终寥寂，对此幽姿妒晚风。
与诸子赏牡丹用尘异韵
作者：释函是
朝代：明

山寺何来富贵花，汝曹应是厌繁华。无端乘驿从京邸，误杀含香醉晚霞。天外落红春日早，人间绣被夕阳斜。上方更有琉璃国，试数峰头第几家。
与诸衲游知园
作者：释函是
朝代：明

名园誇独胜，想见古人心。渍水成寒渚，为山控碧岑。平台歌舞歇，荒径草莱深。相对同他日，悠悠自古今。
与诸衲赴大石李村荔枝之约
作者：释函是
朝代：明

老人不是贪乡果，为就云峰过远村。只个荔枝休道著，欲同冰雪倩谁吞。小舠荡桨重阴淼，二力肩舆骤雨翻。自是閒中忙不彻，好将风味寄高原。
与须识夜话
作者：释函是
朝代：明

是非非我计，今古皆空名。肝胆尚须惜，胸怀岂易明。人心离复合，世事败还成。何似寒溪水，朝朝霜气清。
丙午元日
作者：释函是
朝代：明

炎洲孤屿阿兰若，腊转霜残又到春。梅柳喜迎初岁景，幢铃长绕去年人。光天宝炬随潮远，匝地祥云捧日新。百尺倚空烟水阔，洪崖何处石磷磷。
丙午除夕
作者：释函是
朝代：明

朔风吹雁落人间，塞北江南梦欲残。万里溪山看腊尽，数峰松竹到春寒。佛灯自照夕阳外，僧笠谁从鸟道宽。一夜石泉流不住，晓钟依旧出云端。
丙申冬日来机奉母南归
作者：释函是
朝代：明

同生惟有汝，远俗得予心。奉母三千里，侨居最上岑。随缘归岭表，重别立庭阴。此去应无憾，庐山面目深。
丙申生日
作者：释函是
朝代：明

穷年兀兀似憨痴，鸟道虚空举向谁。伯玉知非先一腊，香林走作未移时。寒溪石上吟何已，空谷人来未可知。白日降心唯此道，千松岩月意迟迟。
东门行
作者：释函是
朝代：明

相送出东门，生死各不知。人生匪金石，保有重会期。酌酒尽今夕，中心多所悲。新好讵勿谐，猥未经岁时。倾盖难如故，百然犹一疑。风雨复晴霁，白日成阴霾。眷言怀夙昔，始终思旧知。往见管鲍交，旷久情易移。岂况千万里，寒暑更相违。此语安可道，默默空自惟。
严霜篇
作者：释函是
朝代：明

严霜下原隰，秋草日以衰。游宕思乡井，飞禽重徘徊。庭柯畏金丸，参天怒冯夷。寒猋忽朝夕，高木先折摧。岂无劲羽翮，不离故山枝。故山不可离，寒猋无已时。巢卵讵复惜，托足良多岐。南翔盼北岫，东集念西驰。饮河惊浅浪，野田农人欺。仰见云间雁，悔蚤不追随。晚尚未易决，奋翅何忧迟。
中秋
作者：释函是
朝代：明

年年秋月年年新，独向高楼照老人。河山入镜悬千像，宫殿如冰映一身。生厌豪华成寂寞，老于泉石惜风尘。无穷乐事留今夕，玉斧休将斲桂轮。
中秋伦太守见过
作者：释函是
朝代：明

宦海波涛觉后惊，人间如梦信空名。东林不满陶公意，逵路殊深扬子情。万里秋风催锦瑟，千门寒月驻霓旌。豪华易尽心难尽，谁向钟山悟此生。
中秋冯紫光过雷峰二首
作者：释函是
朝代：明

年光惊易过，忽忽又中秋。不见故人久，相携山径幽。白云横岭路，黄叶断溪流。借问生涯事，百年谁短修。客心差不俗，僧况亦殊清。共坐长林下，难忘故国情。水流寒雁影，林噪暮鸦声。郑重怜兹日，蒹葭白露盈。
中秋冯紫光过雷峰二首·其一
作者：释函是
朝代：明

年光惊易过，忽忽又中秋。不见故人久，相携山径幽。白云横岭路，黄叶断溪流。借问生涯事，百年谁短修。
中秋冯紫光过雷峰二首·其二
作者：释函是
朝代：明

客心差不俗，僧况亦殊清。共坐长林下，难忘故国情。水流寒雁影，林噪暮鸦声。郑重怜兹日，蒹葭白露盈。
中秋前五日与诸衲宿片鳞岩
作者：释函是
朝代：明

偶共寻凉过露台，追欢更上片鳞隈。依岩挂屋千峰顶，绕壁横空一径开。夜静钟声从地起，月寒秋色自天来。休将此夕疑他夕，几转幽怀到劫灰。
中秋双镜楼与诸子玩月
作者：释函是
朝代：明

云里高楼结构成，凭栏一望万峰晴。移床且待黄花盛，玩月先当白露清。阶下牡丹新影瘦，檐前湖水叠波泓。颓龄赖有良宵乐，数尽长空过雁声。
中秋同诸子坐月
作者：释函是
朝代：明

古殿苍茫对月明，青山独有老僧清。风吹不散长天色，虫响暗连落叶声。万里山河双眼净，三秋林壑几人情。须眉共照寒溪水，何事悲欢却并生。
中秋后三夕与诸子玩月感赋
作者：释函是
朝代：明

连宵忍见天河净，风散重霾缺亦明。落落河山人北望，悠悠关塞雁南征。伤今聊作昔年兴，感往偏怜此夕情。珍重庭前寒魄影，兰亭乐事惝然生。
中秋大日庵丧次
作者：释函是
朝代：明

凄然今夕是何夕，依旧去秋茕独身。仰看忉利空无际，回望双林泪转新。愁极却怜知己在，夜深偏忆故山真。谁携拄杖从金井，曾见宾鸿到海濒。
中秋无月
作者：释函是
朝代：明

中秋五夕前，寻凉登紫玉。皓魄悬高岑，影散千林浴。万里无片云，横眸九霄瞩。耸身淩星辰，转觉澄汉局。语笑停空中，信步天路促。晨起理盘餐，片鳞追隔宿。微云瞹太虚，桂影羂罗縠。及望晷愈乖，夕赏且继烛。班荆坐檐下，情殷景自淑。底事维目前，慎莫期后复。气序不可知，人事亦反覆。澹若忘固然，美景焉可续。委运乐无穷，天真吾自赎。
中秋无月二首
作者：释函是
朝代：明

去年此夕海云开，此夕今年山雾来。若使月明照潭水，恐惊飞雁一徘徊。清光不欲动人怀，黯澹秋山只自谐。却忆榕桥寒月后，几人形影在天涯。
中秋无月二首·其一
作者：释函是
朝代：明

去年此夕海云开，此夕今年山雾来。若使月明照潭水，恐惊飞雁一徘徊。
中秋无月二首·其二
作者：释函是
朝代：明

清光不欲动人怀，黯澹秋山只自谐。却忆榕桥寒月后，几人形影在天涯。
中秋病起与诸子玩月二首
作者：释函是
朝代：明

万里湖光夜气清，病馀秋色倍分明。青山皓洁看同世，碧汉孤悬最有情。掩映云中纡短景，悠扬空外霁长更。今宵且喜群英共，不信萝庵梦几生。百年几度共中秋，回首悲欢付海鸥。蟾桂不停乌鹊影，川原高举白云头。寒空远鉴千峰衲，暖席横吹万户侯。莫倚清贫傲当世，一般晴霁入双眸。
中秋病起与诸子玩月二首·其一
作者：释函是
朝代：明

万里湖光夜气清，病馀秋色倍分明。青山皓洁看同世，碧汉孤悬最有情。掩映云中纡短景，悠扬空外霁长更。今宵且喜群英共，不信萝庵梦几生。
中秋病起与诸子玩月二首·其二
作者：释函是
朝代：明

百年几度共中秋，回首悲欢付海鸥。蟾桂不停乌鹊影，川原高举白云头。寒空远鉴千峰衲，暖席横吹万户侯。莫倚清贫傲当世，一般晴霁入双眸。
丹霞山居十二首
作者：释函是
朝代：明

忆住庐峰寺，因人每著忙。十年情已淡，千指计偏长。竹影移新月，松声到夜床。閒心犹有此，吟咏自相将。日落千峰失，蝉声远树微。月光先见水，山气静侵衣。绝顶重泉下，遥空一鹤飞。此间谁不到，扶策独行归。久住如初到，春山雨过时。重云笼瘦石，枯树吐新枝。水满河梁没，虫藏野鸟饥。开门观日上，来往百情移。敛想成虚咎，抬眸见佛灯。钟声随叶落，日色照江澄。牧竖歌方出，林僧归未曾。绕坛方一匝，足力减乌藤。启户竟何之，行行空自知。三休林下径，独照岛边池。日落云根透，风摇竹影移。都因心想憩，嬴得目前机。乞食叩门出，携锄候雨晴。啼林山鸟悦，过竹晓风清。入涧知云重，分畦到月生。生涯予自足，辛苦一身轻。万事不须计，千差只目前。无人长自默，有月不成眠。山峻星辰近，溪连草木鲜。看云殊未已，回望一灯悬。连年频舌病，今夏喜身强。六十又过二，山林多夕阳。雨来云脚白，泉落夜风长。老眼难成寐，晓闻松柏香。生长蓬蒿性，居山不怕穷。柴门开向日，石磴步乘风。望远高为室，谋生蚤种桐。心知明月外，迢递泬寥东。老去住山好，山深逸事兼。懒眠青竹簟，横睇白云檐。茶气胜春酿，香烟透夜帘。幽怀成独往，微月上松尖。频年无俗梦，始觉住山深。月落猿啼雾，烟销鸟在林。半开青竹牖，一畅白云吟。目送江帆远，焉知世上心。开门见白鹤，独立门前松。敛翮能无忆，凝眸虚所从。夜泉添过雨，新月起高峰。摇曳复何处，幽寻信短筇。
丹霞山居十二首·其一
作者：释函是
朝代：明

忆住庐峰寺，因人每著忙。十年情已淡，千指计偏长。竹影移新月，松声到夜床。閒心犹有此，吟咏自相将。
丹霞山居十二首·其七
作者：释函是
朝代：明

万事不须计，千差只目前。无人长自默，有月不成眠。山峻星辰近，溪连草木鲜。看云殊未已，回望一灯悬。
丹霞山居十二首·其三
作者：释函是
朝代：明

久住如初到，春山雨过时。重云笼瘦石，枯树吐新枝。水满河梁没，虫藏野鸟饥。开门观日上，来往百情移。
丹霞山居十二首·其九
作者：释函是
朝代：明

生长蓬蒿性，居山不怕穷。柴门开向日，石磴步乘风。望远高为室，谋生蚤种桐。心知明月外，迢递泬寥东。
丹霞山居十二首·其二
作者：释函是
朝代：明

日落千峰失，蝉声远树微。月光先见水，山气静侵衣。绝顶重泉下，遥空一鹤飞。此间谁不到，扶策独行归。
丹霞山居十二首·其五
作者：释函是
朝代：明

启户竟何之，行行空自知。三休林下径，独照岛边池。日落云根透，风摇竹影移。都因心想憩，嬴得目前机。
丹霞山居十二首·其八
作者：释函是
朝代：明

连年频舌病，今夏喜身强。六十又过二，山林多夕阳。雨来云脚白，泉落夜风长。老眼难成寐，晓闻松柏香。
丹霞山居十二首·其六
作者：释函是
朝代：明

乞食叩门出，携锄候雨晴。啼林山鸟悦，过竹晓风清。入涧知云重，分畦到月生。生涯予自足，辛苦一身轻。
丹霞山居十二首·其十
作者：释函是
朝代：明

老去住山好，山深逸事兼。懒眠青竹簟，横睇白云檐。茶气胜春酿，香烟透夜帘。幽怀成独往，微月上松尖。
丹霞山居十二首·其十一
作者：释函是
朝代：明

频年无俗梦，始觉住山深。月落猿啼雾，烟销鸟在林。半开青竹牖，一畅白云吟。目送江帆远，焉知世上心。
丹霞山居十二首·其十二
作者：释函是
朝代：明

开门见白鹤，独立门前松。敛翮能无忆，凝眸虚所从。夜泉添过雨，新月起高峰。摇曳复何处，幽寻信短筇。
丹霞山居十二首·其四
作者：释函是
朝代：明

敛想成虚咎，抬眸见佛灯。钟声随叶落，日色照江澄。牧竖歌方出，林僧归未曾。绕坛方一匝，足力减乌藤。
丹霞澹长老六十初度
作者：释函是
朝代：明

如来寿量付何人，涌出因缘劫外春。只少六年称弟子，却于五位定君臣。临机输汝棒能疾，得意惭予道未亲。且喜分身还集处，端然宝塔露全身。
丹霞舍利塔
作者：释函是
朝代：明

心光彻内外，如珠入五色。珠与色无性，非离亦非即。非即超形骸，非离浃营卫。月在千波中，波波摇青霁。凡圣唯一心，湛昏成二谛。示生死涅槃，而实无坚脆。脆以别生死，坚光表性义。本从心生色，迷色乃有二。蚌含明月珠，体合百骸粹。领纳镜中像，想即妙观智。流注皆真常，分别非明记。如是五蕴身，与法身何异。秖因一念迷，情生分秽净。净秽悟由心，当念绝邪正。佛以此智證，法化无同别。示现别中同，同中别自晰。光耀百千年，福被我遗教。神光触金轮，仰瞻如梦觉。栖贤发瑰异，感激当其运。移光照岭南，慈曜无远近。佛子学聚沙，燔土紫金斓。崔巍海螺巅，晶晶逼霄汉。举目道与会，布发形俱泮。见闻起遐情，究此未来际。念念尽圆明，身与心毋戾。
丹霞诗十二首 其一 初入丹霞
作者：释函是
朝代：明

壁立崔嵬透一关，不携楖栗跨千山。空中风起石梁隐，足下云生鸟道顽。长老峰高终古在，天然岩待此时还。群峦尽在霜烟里，夜月横江万木寒。
丹霞诗十二首 其七 晚步松岭
作者：释函是
朝代：明

岁寒犹见一丛青，高托层崖覆石屏。夜月不侵无草地，晓风频护独椽亭。荫垂千仞连云栈，响答长江入海溟。倚杖闻猿却回首，下方谁梦到林坰。
丹霞诗十二首 其三 望长老峰
作者：释函是
朝代：明

万丈孤危在目前，亭亭不与众山缘。但看八面无行地，想见中峰直到天。远近云峦供怪石，浅深沙碛绕晴川。宝华王座当空倚，路滑还他长老禅。
丹霞诗十二首 其九 龙王阁
作者：释函是
朝代：明

龙王阁下有龙池，池在山头龙不知。布水为云封洞壑，顺风吹雨到江湄。出头天外星辰绕，举足南陲草木披。遍界不曾藏听睹，六窗长蔽昼暝时。
丹霞诗十二首 其二 法堂
作者：释函是
朝代：明

紫玉屏临翠石栏，万山林立一峰寒。琼楼金殿空中幻，宝几华巾云外安。穷子衣珠终自得，仙人罗扇不须看。一铺直接庾关上，香水潺潺到此间。
丹霞诗十二首 其五 篻竹坡
作者：释函是
朝代：明

碧巘崎岖长绿条，野人凭望晚萧萧。拂崖停日倍秋露，积石临江生洞箫。凤翅影连青嶂色，龙鳞吟动紫林飙。山南帝子今何在，砂起雾来寒欲摇。
丹霞诗十二首 其八 登海螺岩
作者：释函是
朝代：明

重岩飞阁近天门，俯瞰群峰势独尊。晚秀倚空徒自鉴，草玄无上与谁论。心同云汉形俱外，目对星辰意不繁。踏遍且归山尽处，妙高终日到黄昏。
丹霞诗十二首 其六 芳泉
作者：释函是
朝代：明

何人凿石及寒泉，桐叶潾潾玉槛前。出浪定占清净应，负缶翻为桔槔怜。曹源一滴澄今古，渤海千沤竞后先。吸尽西江无著处，云深还待拥轮贤。
丹霞诗十二首 其十 与诸衲绕海螺山脚二首
作者：释函是
朝代：明
体裁：七言律诗

奇山怪岫赴螺城，欲注南湖浸未成。突屼洪崖插汉立，森罗列嶂拥云横。火龙暗度千寻壑，丹凤高昂万里程。拟挈乱崚归上界，先教人向别峰行。
丹霞诗十二首 其十二 过锦岩
作者：释函是
朝代：明

峭绝云屏松径欹，大岩疏阔石离奇。傍无宿地僧归少，门对西江日到迟。瞻仰金容疑近古，指麾灵鹫定何时。杖头举处无多路，叹息人间钟梵稀。
丹霞诗十二首 其四 紫玉台
作者：释函是
朝代：明

左控重关拱上台，擎空仙掌向阳开。影分白日临深壑，玉断丹丘作露台。绝巘流云当北障，乱风吹雨度南来。石籀古篆何年事，暮转寒飙枫叶哀。
丹霞诗十二首·其十一
作者：释函是
朝代：明

身在此山山不见，潜移一步大家看。慈威倒正无人处，蜒蜿裒斜入画难。倚树仰空飞瀑细，搴萝就石宿云寒。自惭垂老逢真境，更绕千回兴未阑。
丹霞诗十二首·初入丹霞
作者：释函是
朝代：明

壁立崔嵬透一关，不携楖栗跨千山。空中风起石梁隐，足下云生鸟道顽。长老峰高终古在，天然岩待此时还。群峦尽在霜烟里，夜月横江万木寒。紫玉屏临翠石栏，万山林立一峰寒。琼楼金殿空中幻，宝几华巾云外安。穷子衣珠终自得，仙人罗扇不须看。一铺直接庾关上，香水潺潺到此间。万丈孤危在目前，亭亭不与众山缘。但看八面无行地，想见中峰直到天。远近云峦供怪石，浅深沙碛绕晴川。宝华王座当空倚，路滑还他长老禅。左控重关拱上台，擎空仙掌向阳开。影分白日临深壑，玉断丹丘作露台。绝巘流云当北障，乱风吹雨度南来。石籀古篆何年事，暮转寒飙枫叶哀。碧巘崎岖长绿条，野人凭望晚萧萧。拂崖停日倍秋露，积石临江生洞箫。凤翅影连青嶂色，龙鳞吟动紫林飙。山南帝子今何在，砂起雾来寒欲摇。何人凿石及寒泉，桐叶潾潾玉槛前。出浪定占清净应，负缶翻为桔槔怜。曹源一滴澄今古，渤海千沤竞后先。吸尽西江无著处，云深还待拥轮贤。岁寒犹见一丛青，高托层崖覆石屏。夜月不侵无草地，晓风频护独椽亭。荫垂千仞连云栈，响答长江入海溟。倚杖闻猿却回首，下方谁梦到林坰。重岩飞阁近天门，俯瞰群峰势独尊。晚秀倚空徒自鉴，草玄无上与谁论。心同云汉形俱外，目对星辰意不繁。踏遍且归山尽处，妙高终日到黄昏。龙王阁下有龙池，池在山头龙不知。布水为云封洞壑，顺风吹雨到江湄。出头天外星辰绕，举足南陲草木披。遍界不曾藏听睹，六窗长蔽昼暝时。奇山怪岫赴螺城，欲注南湖浸未成。突屼洪崖插汉立，森罗列嶂拥云横。火龙暗度千寻壑，丹凤高昂万里程。拟挈乱崚归上界，先教人向别峰行。身在此山山不见，潜移一步大家看。慈威倒正无人处，蜒蜿裒斜入画难。倚树仰空飞瀑细，搴萝就石宿云寒。自惭垂老逢真境，更绕千回兴未阑。峭绝云屏松径欹，大岩疏阔石离奇。傍无宿地僧归少，门对西江日到迟。瞻仰金容疑近古，指麾灵鹫定何时。杖头举处无多路，叹息人间钟梵稀。
久雨弗止
作者：释函是
朝代：明

天泽岂厌多，春泥行深耕。九州沾易满，一暴新苗焚。阳石不可鞭，草木倚玄冥。宁使白日烈，不愿天无云。烈日枝可濯，土乾根难萌。犹忧榆筴后，田上无焦明。二月园蔬足，三四稻粱生。稻粱终岁望，蔬蓏四时更。讵直予中心，普天翳同情。盼盼祥风起，濛濛垤鹳鸣。不以柴门掩，眷焉怀暂晴。
乌鹊吟
作者：释函是
朝代：明

乌鹊声嘈嘈，飞上飞下不离树上巢。树杪畏风吹，风吹犹自可，低树蛇侵无处躲。去年逐一雏，今年吞卵巢几破。乌鹊那，人情物理一等招因果。勿贪沙边鱼，林间岸畔自死虫蛙随时过。养成毛翮健且长，旷大虚空一任东冲西突何曾奈得我。
乐辞
作者：释函是
朝代：明

世人重颜色，颜色如秋兰。兰气随风散，兰花开后残。眼见花开尽，香散秋风寒。独坐观荣瘁，流泉空潺潺。此意难为言，人外君自看。枯骸旧颜色，旧人今不识。新人即旧人，恩怨岂当忆。
乙丑初春即事
作者：释函是
朝代：明

守拙匡徒五十年，未尝俯仰向人前。访予携手谈松下，送客扶筇揖涧边。老卧千峰忘贵贱，病移深谷废周旋。自知有过随云水，不敢逡巡累后贤。
乙卯人日酬樊月藏孝廉并寄大愿文学
作者：释函是
朝代：明

匡庐归棹逢人日，是处宗雷在眼中。莲漏久虚潮上月，蓬门重启雁回风。四方戎马留村寺，十载家山倚竹筇。存没未应停笑语，喜君兄弟信能通。
乙巳冬闻沙汰之令
作者：释函是
朝代：明

山犬不惊松户旧，寒花犹绕竹篱新。袈裟有诏从初服，云水无私归道人。牛火漫煨馀涕在，鹤形还对一经贫。瓮头黄叶须收拾，莫滥恩光误早春。
乙巳春送石西堂领众栖贤
作者：释函是
朝代：明

春水薰风向七贤，到时日永绿畴添。山中赖有天人范，火种刀耕绍别传。
九佳
作者：释函是
朝代：明

一番寒彻影参差，扑鼻馀香韵自佳。昼共白云连绝巘，夜同明月醉空阶。为惭芳草迟春陌，独许梨花到石崖。是处江城吹欲落，泠泠古调可谁谐。
九佳
作者：释函是
朝代：明

启户皑皑积，观林密密排。冥茫应自合，纬繣不成乖。带露胎春雨，连云泽冻荄。氛埃消欲尽，冷艳此时谐。
九佳
作者：释函是
朝代：明

平沈山岳影参差，深夜同谁步玉街。万丈光寒看璨瑳，回头人自隔天涯。
九佳
作者：释函是
朝代：明

影同寒月印空阶，错爱清光掩素怀。夜夜枝头看似梦，踏穷残雪惜芒鞋。
九佳
作者：释函是
朝代：明

故园黄叶尽，风雪旧生涯。孤壑春先醉，同人月在怀。抱香矜独处，残梦怯寒蛙。道路云烟渺，寻芳到古崖。
九佳
作者：释函是
朝代：明

有时寒雨过，生怕素香差。细看枝头湿，方知濯更佳。
九佳
作者：释函是
朝代：明

白发镜中落，真同近暮怀。但知寒色迥，随处得生涯。
九佳
作者：释函是
朝代：明

霏微暮色锁清斋，久住峰头路不埋。愧倚晨曦光自满，更嫌晚彩影谁谐。龙泉暗溜千行石，牛火频烧品字柴。寒彻始知魂梦隔，何人吟望在天涯。
九日
作者：释函是
朝代：明

年年此日在高山，更不登临但倚栏。百岁定知黄菊在，一瓢且对白云寒。雁辞玉塞空秋草，犬吠霜钟起夜坛。底事暂随吟望处，风流不与夕阳残。
九日
作者：释函是
朝代：明

观水水初涸，登山山渐寒。水涸尚可汲，山寒磨衲单。衣单当彻骨，汲井领斜看。谁把茱萸酒，凭谁为整冠。菊花开灿烂，涧水急潺潺。何处不相似，狂歌到日残。
九日与诸子晚眺
作者：释函是
朝代：明

夕阳斜映菊花开，一上峰头万木哀。与子更穷千里目，百年能得几登台。
九日同尘异登双镜楼
作者：释函是
朝代：明

瑟瑟西风万窍号，危楼盼望意如何。百年担荷归吾党，一日承欢喜尔曹。发白不妨人共弃，眼青未许岳争高。萧条草木秋将晚，珍重鸣阴出九皋。
九日忆梁未央用台设韵
作者：释函是
朝代：明

百年踪迹客情悭，占得雷峰一日山。篱菊饮残陶令酒，茱萸看尽杜卿颜。死生多故闻秋雁，老大无心卧竹关。为语登临但乘兴，长江滚滚几时还。
九日悼梁同庵
作者：释函是
朝代：明

吴山越水共茫茫，会尽因缘亦自伤。半榻寒灯风雨旧，一帘秋色梦魂长。故乡望断空千里，折柬开残但八行。旷劫不忘师弟子，只今无奈菊花香。
九日扫老父塔
作者：释函是
朝代：明

尚有孤坟在，空闻松柏哀。青山怜我瘦，黄菊向人开。日落大江阔，风高独雁来。明年记此日，珍重几登台。
九日洪少宰西岩袁都宪特丘放生小持船赋此却寄
作者：释函是
朝代：明

闻道重阳白社开，德云不在妙高台。尽教鱼跃鸢飞去，识得长天秋水来。贝叶肯和霜叶脱，昙花应傍菊花栽。金钱不买陶潜醉，别有醍醐露一杯。
九日病起登双镜楼二首
作者：释函是
朝代：明

重阳再见此登临，久病翻怜少壮心。黄叶已寻幽涧落，白云犹闭独峰深。多餐篱菊宁辞老，细看茱萸又到今。寂寞湖山窗里尽，秋风高顶几成吟。万里秋深松柏哀，几人于此重徘徊。入帘西日四山暮，极目长天独雁来。宿草曾经春露早，寒林已见朔风催。川原一往成今昔，谁向峰头数劫灰。
九日病起登双镜楼二首·其一
作者：释函是
朝代：明

重阳再见此登临，久病翻怜少壮心。黄叶已寻幽涧落，白云犹闭独峰深。多餐篱菊宁辞老，细看茱萸又到今。寂寞湖山窗里尽，秋风高顶几成吟。
九日病起登双镜楼二首·其二
作者：释函是
朝代：明

万里秋深松柏哀，几人于此重徘徊。入帘西日四山暮，极目长天独雁来。宿草曾经春露早，寒林已见朔风催。川原一往成今昔，谁向峰头数劫灰。
九日登三老峰
作者：释函是
朝代：明

叶落万山紫，披云信短筇。恰逢重九日，独上最高峰。海色连秋汉，风声杂晚钟。黄花今又醉，犹是去年侬。
九日雨
作者：释函是
朝代：明

近海高秋蜃气侵，更愁寒雨苦登临。河山不到一翁眼，松菊相怜百岁心。把茗欲当陶令酒，闭门聊效杜陵吟。青溪何事断肠处，独对流泉霜露深。
九日雷峰登高
作者：释函是
朝代：明

万方多难此登台，今古兴亡尽客杯。北郭白梨何地落，东篱黄菊满园开。人归野渡秋原晚，日入长江霜气来。一领衲衣寒不到，百年猿狖为谁哀。
九青
作者：释函是
朝代：明

万象沈沈醉不醒，微云澹月倚山亭。若怜冻腊为先放，更喜春寒尚未零。容易珠离千颗白，曾同柳色几枝青。幽姿我亦惭相失，夜夜溪头户半扃。
九青
作者：释函是
朝代：明

带寒汲远涧，片片落云瓶。水冻还成片，何劳烟雾停。
九青
作者：释函是
朝代：明

晨起到花处，不知花已醒。但怜寒岁见，莫惜露零零。
九青
作者：释函是
朝代：明

欲折不堪寄，晴窗香一瓶。寂寥须此鉴，消息可谁听。爱雪惊同色，和烟浑独醒。更饶穷腊韵，孤雁下寒汀。
九青
作者：释函是
朝代：明

白尽千峰峰顶青，空濛之内有人醒。寒飙忽起从空下，不信瑶华满夜庭。
九青
作者：释函是
朝代：明

白练千条入镜清，轻繁欲向夜窗听。凭高且逊尖峰出，就下还寻绝壑停。华表鹤翎迷旧郭，丰城龙剑拟新硎。攒天一倍临风急，却似彷徨广漠庭。
九青
作者：释函是
朝代：明

蜀郡名园昼掩扃，佳人笑语尚亭亭。风前玉立何生梦，犹自题诗醉未醒。
九青
作者：释函是
朝代：明

错落空中映，萧疏象外泠。溪清不可见，云暗欲全醒。坐对无昏昼，行吟过户庭。烟深孤鹤影，寂莫拟身形。
乞药
作者：释函是
朝代：明

雪山有药草，可以愈痼疾。具足大地人，信手便拈得。拈药施良医，醍醐还自食。秖贵大地知，先须破悭惑。施受总由渠，成佛无他术。
书乌石岩乞米册
作者：释函是
朝代：明

乌岩有约足禅栖，海市蜃楼路不迷。为问松花曾几树，法轮未转钵先携。
书怀
作者：释函是
朝代：明

杜宇啼残春已归，病羸犹未脱寒衣。一双黑白悬灯悄，十万云霄方寸微。独往不知筋力迈，冥通应有劫前机。升遐岂作他生计，静理伽黎对紫薇。
书梁永祚扇头二首
作者：释函是
朝代：明

一池寒雨滴残荷，望里云山涕泪多。此道尚能支病骨，逢人谈笑小桥过。十载三朝野衲身，随缘拓钵未嫌贫。犹馀閒日观云树，倚杖逍遥画里人。
书梁永祚扇头二首·其一
作者：释函是
朝代：明

一池寒雨滴残荷，望里云山涕泪多。此道尚能支病骨，逢人谈笑小桥过。
书梁永祚扇头二首·其二
作者：释函是
朝代：明

十载三朝野衲身，随缘拓钵未嫌贫。犹馀閒日观云树，倚杖逍遥画里人。
书龚德瞻扇头
作者：释函是
朝代：明

君知造化者，而不行造化。呼牛应以牛，呼马应以马。真亦随他真，假则灼是假。眼孔空一世，踪迹半天下。与君世外交，相看口常哑。同在五行中，各自有陶冶。君示有室家，我固乐山野。死生与险夷，嘻笑而怒骂。但以虚舟触，胸次恒洒洒。交尽世间人，亦何妨和寡。君索我赠言，咄咄聊且且。愿君终解脱，共休乎般若。
买坟
作者：释函是
朝代：明

莫买他人坟，坟地不可耕。人骨在地下，掘地伤人心。人心讵残忍，天性难为贫。饥寒在目前，安知祖父亲。孝弟随所知，名实互主宾。所知有时昧，不如不知真。买坟与卖坟，相安世上情。我自不掘地，岂共仁义邻。
买花辞
作者：释函是
朝代：明

买花莫买叶，买叶草离离。花种从根来，枝叶相扶持。叶堕花影稀，影稀风易吹。风吹花不落，花落自有时。落时非无花，花落子垂垂。春来花复发，枝叶宁亏危。枝叶信所天，非关花盛衰。
二书记种桃于法堂方丈之间新花烂熳余偶过玩竟书记索诗示以此作
作者：释函是
朝代：明

移得桃花近竹扉，一般景物昔人非。白猿夜夜千峰切，红雨年年二月飞。金阁俨临西子面，玉容长映老僧衣。千株何似此株好，不及灵云未见时。
二冬
作者：释函是
朝代：明

凭轩迢望欲携筇，濯濯江山千里从。白尽不曾誇素色，晴来犹自覆青松。暖消石室一杯茗，寒入峰林几夜钟。试问重裘驴背上，护生堤畔肯从容。
二冬
作者：释函是
朝代：明

春泥看易尽，空谷自为容。覆叶深藏鸟，繁花不惹蜂。暖沈朝市影，冻塞虎狼踪。渐见蓬蒿满，川原何处逢。
二冬
作者：释函是
朝代：明

春色在寥廓，沈烟蘸玉容。缟衣轻似舞，乘夜上高峰。
二冬
作者：释函是
朝代：明

欲向冰霜慕远踪，蓝关何惜马蹄封。已甘朽骨埋江瘴，犹恨秦云千万重。
二冬
作者：释函是
朝代：明

笑抱閒情自一峰，东亭何处见春容。相期深谷惟明月，不畏寒岩共老松。带瞑坐醒初夜梦，倚空愁破五更钟。生来傲骨惭烟火，半落溪桥溅短筇。
二冬
作者：释函是
朝代：明

花在寒云里，看来隔一重。路傍犹落落，况复到高峰。
二冬
作者：释函是
朝代：明

荒榛迷远道，绝岸一相逢。飘落非残雪，横斜傲古松。目空烟暝色，迹混猎樵踪。自顾同寥廓，随云隐乱峰。
二冬
作者：释函是
朝代：明

长桥低岸好相逢，多折偏怜落客踪。遥望白云溪路滑，几枝残雪老孤峰。
二月初九日山楼竖栋示诸子
作者：释函是
朝代：明

东风吹雨过南皋，一片晴云捧日高。撑栋架楼人力健，敲金持梵谷声豪。巨灵护我终成住，乘愿同人岂见劳。不爱繁华爱岑寂，夜寒谁解听松涛。
二月醉梅
作者：释函是
朝代：明

二月寻梅树树空，一株台畔最玲珑。开经雨雪香犹在，看到晴明色较浓。向人不欲全舒白，止酒何妨稍著红。花信过时难入俗，疑醒疑醉付东风。
二箫
作者：释函是
朝代：明

山光不是晓，半夜过危桥。一似闻生客，千峰失寂寥。
二箫
作者：释函是
朝代：明

惨冽纷晨影，凝华冻晚飙。连光摇暖幌，含曜落寒潮。不借投虚隙，何劳映碧霄。一回幽对暇，寥廓静尘嚣。
二箫
作者：释函是
朝代：明

筛空万里不封条，未到春林惨气销。谁道凝阴能掩素，瑶花偏逐朔风飘。
二箫
作者：释函是
朝代：明

衡阳委绝白迢迢，衰柳荒原朔气骄。自有流光迟曙色，却无形影到春潮。萦回古渡愁归客，萧索空山泣去樵。风景依稀还世外，人间何事苦招摇。
二萧
作者：释函是
朝代：明

寒尽花初发，相逢慰寂寥。遥知日照处，不与雪俱消。闭户来春色，随鞭过楚桥。古今情未已，江国正萧萧。
二萧
作者：释函是
朝代：明

春光林下共迢迢，百衲云衣覆石桥。道是圣僧犹不似，何当香逐美人飘。
二萧
作者：释函是
朝代：明

觅花花不见，雨雪空萧萧。认得枝头稳，何须待雪消。
二萧
作者：释函是
朝代：明

随风远度自迢遥，到处生涯香一瓢。紫陌无缘花欲老，云山有恨雪中销。看残兰菊甘篱落，聊共松杉冷灞桥。皎洁自惊寒色异，春深依旧绿条条。
云从大士随制府还北口占寄别
作者：释函是
朝代：明

专阃军威重，陪驺入帝乡。相水摇龙虎，丹山仰凤凰。金绳天界现，玉轴梵宫藏。盛事非今昔，空闻姓字香。
五微
作者：释函是
朝代：明

一围寒玉影离微，独坐山头夜不归。晓露未乾窥石室，夕阳初下映柴扉。似怜高士埋空谷，犹听孤猿欲揽衣。梦断罗浮春尚早，北风吹雪雨霏霏。
五微
作者：释函是
朝代：明

倚空寒夜月，林静鸟声稀。一自逢人少，方知与世违。云烟笼不住，泉石好相依。香入初风醉，临崖悲采薇。
五微
作者：释函是
朝代：明

千峰一夜白，先照野人扉。似月望高树，溰溰湿衲衣。
五微
作者：释函是
朝代：明

堆压横桥山径微，寒林霁色一僧归。閒杀五陵贵公子，醉骑白马去如飞。
五微
作者：释函是
朝代：明

天南漠北雨霏霏，谁掩峰头明月扉。秖为萦空惭夕照，却怜落树似花飞。板桥风捲马蹄滑，江树云繁驿路微。看到晴峦春渐去，乡关何处待人归。
五微
作者：释函是
朝代：明

心知花在树，望月影微微。不到寒香入，终然此意违。
五微
作者：释函是
朝代：明

白玉条条映落晖，雪中春色正依违。天涯苦恨知何限，独立空山待客归。
五微
作者：释函是
朝代：明

阴景去何促，阳和转尚微。若将虚夜色，无复拟朝晖。热处终难待，寒中初易违。且寻峰顶侣，云雾共相依。
五月一日申刻睡起有感
作者：释函是
朝代：明

闭门睡足申初起，峰转斜阳到竹扉。万里干戈馀此日，五年江海待忘机。黄叶不教流水去，白云终向故山归。独怜跋涉同行者，失我三人泪满衣。
五歌
作者：释函是
朝代：明

一枝三五朵，疏处月明多。举头见寒月，不觉暗香过。
五歌
作者：释函是
朝代：明

三声溪路绝，一壑同云多。寒光幽处近，形影托青萝。
五歌
作者：释函是
朝代：明

不入芳菲径，栖心当若何。独辞春日短，因共白云多。素色和烟老，疏怀逐雁过。秖应同静者，荣落在藤萝。
五歌
作者：释函是
朝代：明

暖处难逢寒处多，几生魂梦付藤罗。花光长老曾摹此，何似亲从庾岭过。
五歌
作者：释函是
朝代：明

枯涸逢人少，荒茫失路多。泥涂铺纻练，珠玉委江河。染亦因风力，光疑入镜魔。无心信芳洁，寥落夜如何。
五歌
作者：释函是
朝代：明

浩荡乾坤平布泽，霏微物象自婆娑。芦边立鹤朝曦乱，树里藏鸦夜色多。入地定能销碧血，弥天已见倒银河。南洲到海犹炎热，坐对泠然发浩歌。
五歌
作者：释函是
朝代：明

眼前浩洁凌晨早，倾耳希声清夜多。渐入春郊花气暖，寒庭谁解泣铜驼。
五歌
作者：释函是
朝代：明

飞空带雪影婆娑，落落幽岩亦自多。千树冻云销不尽，一溪寒月又如何。光凌北斗疑长剑，雁叫清霜当浩歌。古寺森森钟磬外，有人含睇在山阿。
仲春得姜山报知以此时入越却寄
作者：释函是
朝代：明

一年才得两封书，桃雨霏霏柳雨疏。吴峤夕阳投寺晚，锦江归鸟啭檐初。迢遥客路饶新语，寂寞家山掩敝庐。收拾笠瓢还旧隐，春光容易待樵渔。
会三遣化入辞二首
作者：释函是
朝代：明

年年多费草鞋钱，一钵沿门为众添。于今又向他山去，有话聊将白纸传。行业纯真我素知，因缘终有好相为。江山指顾无馀说，且待高秋雁过时。
会三遣化入辞二首·其一
作者：释函是
朝代：明

年年多费草鞋钱，一钵沿门为众添。于今又向他山去，有话聊将白纸传。
会三遣化入辞二首·其二
作者：释函是
朝代：明

行业纯真我素知，因缘终有好相为。江山指顾无馀说，且待高秋雁过时。
伦公备述去志未免有怀再赋二章
作者：释函是
朝代：明

百年前后事荒唐，业运常迁智者伤。客散且嬴身易退，位高犹觉世难忘。是非何定三人易，宠辱同归一梦长。他时闻道堪朝夕，灵鹫尼山两不妨。黄金难赎东隅失，白发徒增逝水悲。学道不辞违世早，成名应畏去官迟。浔江沽酒移舟处，峡涧探泉坐石时。话尽今宵君且去，春花秋叶一相思。
伦公备述去志未免有怀再赋二章·其一
作者：释函是
朝代：明

百年前后事荒唐，业运常迁智者伤。客散且嬴身易退，位高犹觉世难忘。是非何定三人易，宠辱同归一梦长。他时闻道堪朝夕，灵鹫尼山两不妨。
伦公备述去志未免有怀再赋二章·其二
作者：释函是
朝代：明

黄金难赎东隅失，白发徒增逝水悲。学道不辞违世早，成名应畏去官迟。浔江沽酒移舟处，峡涧探泉坐石时。话尽今宵君且去，春花秋叶一相思。
伦太守宣明许明府逸林祀匡庐便道见过
作者：释函是
朝代：明

雨暗郊原春尚寒，一行车马驻云间。山祠酌酒千杯剧，野寺寻僧半日閒。欲问沧洲终觉远，回看紫岫若为攀。溪声竹影娟娟媚，不信峰头老更顽。
伦太守昆仲杨文学以贞过访
作者：释函是
朝代：明

何人并辔访山隈，道是寻僧乘兴来。入座翩翩今贾董，谈心落落旧宗雷。云横谷口樵歌出，风过溪头牧笛哀。错比龙钟双舞袖，德云不在妙高台。
伦宪明文学入山赋赠
作者：释函是
朝代：明

几载音书意渺茫，翩翩今喜到山房。相看水乳多生旧，若问因缘后话长。万里江山非远近，一灵明昧岂荒唐。君家兄弟多高谊，三径随时到不妨。
伫立
作者：释函是
朝代：明

伫立松根久，秋风吹敝衣。回望万山合，山高身愈微。茕茕百岁人，寒暑恒相违。嗒然忘形骸，万里如初归。廓落匪宇宙，目前徒清机。视听还寻常，色响仍昔时。沙静归鸿晚，溪深落叶迟。白云终何来，明月寒更辉。一滴鼓洪溟，古是今谁非。
何事二首
作者：释函是
朝代：明

何事独愁绪，年高犹未閒。坡悬筋力少，人病药囊悭。薄曙先钟起，深宵后月还。不如闻见远，甘学二乘顽。何事独愁绪，劳劳空自知。势穷那可已，心苦欲谁为。学道翻成累，投閒已恨迟。坐看山月上，遮莫夜猿悲。
何事二首·其一
作者：释函是
朝代：明

何事独愁绪，年高犹未閒。坡悬筋力少，人病药囊悭。薄曙先钟起，深宵后月还。不如闻见远，甘学二乘顽。
何事二首·其二
作者：释函是
朝代：明

何事独愁绪，劳劳空自知。势穷那可已，心苦欲谁为。学道翻成累，投閒已恨迟。坐看山月上，遮莫夜猿悲。
余生平摘过颇切辄有面从之感赋以自责
作者：释函是
朝代：明

我亦年来厌此心，无人终日对高岑。尽云有石能攻玉，谁信真鍮不博金。晚倚西风寒似昔，晓临秋水淡如今。一林霜气从空下，单复衣衫各自任。
佛山遇严玉寰提督奉召入京却赠
作者：释函是
朝代：明

百粤如今海不扬，相江一战敌宵亡。始知事久论终定，足见功成迹逾光。石勒岂能窥晋室，张巡全未失睢阳。臣心如水天心鉴，万里星驰入帝乡。
作金携牡丹回
作者：释函是
朝代：明

倾国名花好自持，岂因零落慎相期。竹笼驰马惭当日，雪棹逢僧寄一枝。无意桃葩开始盛，有情丹壑恨来迟。回首沉香亭上事，空令人忆暮春时。
侯若孩过访
作者：释函是
朝代：明

忆别当残腊，重来又在秋。多君霜雪意，重我石林游。风雨摇山岳，池塘泛海鸥。席帘香正煖，天地一虚舟。
促诸禅还山而渐侍者独返且有期予下山之约怪而示之
作者：释函是
朝代：明

人间不可住，决意向栖贤。乞食从桥外，编茅傍水边。一生丘壑性，半世友生缘。怪尔还山后，相期话未圆。
偶作
作者：释函是
朝代：明

取信于心何所事，穿牛落马总徒然。千波竞发随高下，一亘晴空绝后先。看去牡丹春已老，移将莲萼夏初妍。目前生计些些子，留与云山作话传。
偶作
作者：释函是
朝代：明

纸帐今年制始成，横眠倒卧称閒情。涌泉嬴我一期得，马祖输他廿载平。却笑鹧鸪行不得，更怜杜宇叫凄清。出头天上偷弹指，劫外安身谁与评。
偶叹
作者：释函是
朝代：明

近海山犹浅，平林春尚寒。一从淇水北，五见梅花残。自好终无术，因人亦复难。旧居匡岳麓，时向望中欢。
偶得辛丑八月上华首台作不觉潸然复用原韵成诗聊写怀抱时庚申七月晦日也
作者：释函是
朝代：明

旧事荒凉不记年，残篇收拾倍悽然。西风叶堕梧桐后，山月寒生霜露先。数历艰危馀老病，不堪绍续托林泉。难忘涓滴成孤负，虚愿何曾到眼边。
偶感二首
作者：释函是
朝代：明

不愿蠃峰叠石龛，真成先见我痴憨。青山处处可埋骨，何必区区向广南。千古人无背后情，当时感激为身名。若教八万四千岁，地角天涯好弟兄。
偶感二首·其一
作者：释函是
朝代：明

不愿蠃峰叠石龛，真成先见我痴憨。青山处处可埋骨，何必区区向广南。
偶感二首·其二
作者：释函是
朝代：明

千古人无背后情，当时感激为身名。若教八万四千岁，地角天涯好弟兄。
偶成
作者：释函是
朝代：明

世情何足论，寿夭亦徒然。妙指法琴瑟，同根翻地天。白云笼嶂北，溪水绕门前。高卧镜楼下，谁云造物偏。
偶成
作者：释函是
朝代：明

乱后无炊强下山，难忘熟处向庾关。海云旧院曾相约，庐岳新锄且放閒。战伐不争穷发地，行吟偏有荔枝湾。日长睡足观潮上，大树交风到石栏。
偶成
作者：释函是
朝代：明

但见寒暄易，不知何所为。海潮两度至，涧瀑四时垂。独立看云变，閒行任路岐。吾衰矜道贵，顿起远人思。
偶述
作者：释函是
朝代：明

四十年来又一年，举头平望尽霜天。策杖自来还自往，不须人伴过前川。
偶述
作者：释函是
朝代：明

秋雨满岩壑，横流似海潮。漫漫天地外，望望水云迢。白日知何处，晴峦不可招。坐看人境寂，魂梦一时销。
元夕
作者：释函是
朝代：明

山中岁月无新旧，抚景随人乐事仍。泉落石声调玉管，月移云影暗春灯。早鸟唤林千嶂绿，夜猿啼雨一江澄。人间物序忧迟暮，只有閒情属老僧。
元旦
作者：释函是
朝代：明

元日晴明好，林泉天地宽。竞看新草木，犹忆旧衣冠。野鸟啼春昼，山僧耐晓寒。莫愁时序改，不尽碧云团。
元旦怀止言澹归诸衲
作者：释函是
朝代：明

念子远行役，况复上元时。灯火何方照，川原此夕思。柳风吹客袂，春月映山池。夜永寒云重，应怜江雪迟。
入博山舟次石港
作者：释函是
朝代：明

舟行八百半长途，石港临村客况孤。水落沙寒深夜火，天空雪白满江芦。深山纡曲奔师命，杖履疏违愧我愚。明日香台重泥首，慈云千匝护双趺。
入岭道中寄诃衍角子泽萌广慈作金圆湛
作者：释函是
朝代：明

庐岳于今已劫灰，白云流水尽生埃。荒榛待辟谁堪守，新竹成阴我再来。绝食自甘同大众，避人何惮走千回。一生一死寻常事，珍重寒溪雪夜杯。
入齐云
作者：释函是
朝代：明

深山高卧白云屯，閒听林莺尽日喧。不为痴呆宁有此，肝肠空向石头论。
八庚
作者：释函是
朝代：明

云外何因见素情，玉尘风满澹然生。寒弦人向深堂调，冻屐谁同傍石行。望遥天末山应在，踏近溪边水更清。胜事大都成寂寞，兔园空有惠连名。
八庚
作者：释函是
朝代：明

凛栗忽惊溪路明，峨峨千里共云平。藐姑山里知何似，寒夜相逢莫问名。
八庚
作者：释函是
朝代：明

日落山路合，林寒霁色明。梁园人尽醉，那识此时情。
八庚
作者：释函是
朝代：明

涸落知谁世，危危独向荣。为怜衰草色，不尽倚寒情。泉石何曾暮，烟霞馀此生。疏斜如可似，真悔一时名。
八庚
作者：释函是
朝代：明

玉质冰操共此情，岁寒惟见一林清。雪霜满地谁堪白，桃李开时但有名。飘落且随流水去，孤荣又傍碧岩生。临风欲和还应笑，何处关山无笛声。
八庚
作者：释函是
朝代：明

纵白何如雪，疏宁似竹清。若无香扑鼻，犹逐倚寒名。
八庚
作者：释函是
朝代：明

阆风连夜发，绥飒到平明。狡兽云间毙，飞禽海上惊。寒威驱雾翳，霁色带霜清。庵里复何事，危襟坐五更。
八庚
作者：释函是
朝代：明

雪满江边花气清，垂垂一树古今情。悲欢阅尽宣城眼，聊托诗人天下名。
八月初五日示诸子
作者：释函是
朝代：明

连年衰病意迟迟，短景萧条却为谁。户外已惊黄叶坠，床头休问菊花期。安身有策非今日，抱道寻僧惜往时。不是叮咛长别日，黄云青霭好相思。
八闽陈季长西蜀喻赓三入山
作者：释函是
朝代：明

海岛茅庵门半开，何人一棹趁秋来。黄花满地惭无酒，青涕垂膺懒拨灰。云里有家非剑阁，山中无梦俨南台。相期未尽千秋业，回首西风松柏哀。
八齐
作者：释函是
朝代：明

多少寒山子，相看在小溪。不知香冷处，终日对花迷。
八齐
作者：释函是
朝代：明

山寒石瘦暮云低，一道晴光混不齐。万古鸿濛自今日，何年开落到西溪。孤松鹤立烟霞老，野渡舟横樵舍迷。我亦危危人影外，凌风台上笑相携。
八齐
作者：释函是
朝代：明

峰峻疑悬布，玲珑逼汉低。徘徊惊晓鹤，呃喔误宵鸡。竹摧阴壑影，猿断北山啼。沃土候春暖，携锄分夜畦。
八齐
作者：释函是
朝代：明

崩腾未可凌高岳，缭绕还堪隐别蹊。一望风烟迷古洞，长安争似晚峰西。
八齐
作者：释函是
朝代：明

晚雪风初细，花开山鸟啼。易寒迎日近，难见故枝低。独树纡樵径，丛芳狎钓溪。名园多蔓棘，聊傍石桥西。
八齐
作者：释函是
朝代：明

标实无期望欲迷，可怜道路独栖栖。谁同素影千岩秀，拨尽寒灰落紫泥。
八齐
作者：释函是
朝代：明

沨沨连夜动，起舞似闻鸡。冰合知寒极，琼花踏作泥。
八齐
作者：释函是
朝代：明

河梁匹马晚凄凄，奕奕浮光拂树低。驿舍官梅花溅路，酒楼衰柳客如泥。云连古岸沈牛迹，影隔千峰无鸟啼。空濛上下知何极，谷口闻钟野寺迷。
六十一诗十四首
作者：释函是
朝代：明

一周甲子又从头，生事如环谁去留。白发不知人厌老，青林空见叶为秋。朔风吹雁来衡岳，寒月迟猿下石楼。多少陵阳馀岁月，世间犹此忆沧洲。阅尽兴亡隐逾深，匡庐彭泽共浮沉。空教黄鸟啼来日，谁向青山问昔心。一夕寒花犹是古，万年流水始如今。长松几岁劳相伴，识得侬渠薄曙襟。青山垒垒忘归路，白露皑皑湿客冠。三代废兴犹欲问，一身前后不知寒。老来方悔少年拙，病去难寻向日欢。谁解预为衰暮计，石门携手共盘桓。久滞尘寰想洞天，归山不觉已三年。人过六十有何事，峰住千重只是禅。下界残阳云影里，上方初夜月明前。闻道近多乘兴者，隔江应见剡川船。紫霞深处曙钟寒，风转袈裟罥石栏。心逐夜猿声里憩，身随云侣腊前观。高幢月落乌初觉，叠砌枝横露未乾。此意静中看已老，一林松菊绕香坛。微霞薄照影漫漫，世上愁从落日攒。閒倚石楼思往事，忽惊阳雁报新寒。头颅久豁重添雪，杖屦犹存数绕坛。不用更寻华表鹤，六旬人物已凋残。衰病自知来日少，偷閒人去卧时多。目前秪有无忧得，身老其如此道何。啄木鸟悬枫树上，摘茶僧向石梁过。山中底事逢时节，叹息人间咏伐柯。渐老渐知吾道稳，更无馀梦到羲皇。伊耆龙马昔全盛，阪涿熊罴今淼茫。江雨未收山日出，夜钟才憩晓鸡忙。韶光冉冉同流水，谁信松门活计长。年年见说人多往，岂有昨宵今再来。犹向石坪低处望，不妨篱菊暂时开。峰高引水当阶溅，日逼移槐隔槛栽。青山得住何嫌老，返景初残月上台。久住匡庐无雪诗，去年二月苦吟时。青山依旧人添老，白发无私天亦垂。万顷冰田春尚早，一庭玉树夜何其。石梁回首寒犹在，独立松檐却问谁。海螺绝巘覆洪濛，老眼临高豁大空。越水东流流不住，楚云西望望无穷。风吹落叶知何处，月到寒宵只此中。欲倚长天青碧碧，一声鸿雁隔千重。居山只合种山田，岂为无心作俗缘。人事强如千日日，世情薄似一年年。道贫不欠他生债，身病长赊买药钱。便采菊花当服食，颓龄无酒亦陶然。手扶人背上丹梯，只是临高眼莫低。老去尚能誇足力，兴来差不厌人携。猿贪果熟连枝坠，鸟识僧归隔树啼。暗数登山今四度，明年还拟搆岩栖。万仞峰高独坐时，纸窗虚映满头丝。古今不到眼前尽，云月从教人外移。僧繇岂有图空手，荣叟嬴将入老诗。自此更生千岁日，石床题遍定无疑。
六十一诗十四首·其一
作者：释函是
朝代：明

一周甲子又从头，生事如环谁去留。白发不知人厌老，青林空见叶为秋。朔风吹雁来衡岳，寒月迟猿下石楼。多少陵阳馀岁月，世间犹此忆沧洲。
六十一诗十四首·其七
作者：释函是
朝代：明

衰病自知来日少，偷閒人去卧时多。目前秪有无忧得，身老其如此道何。啄木鸟悬枫树上，摘茶僧向石梁过。山中底事逢时节，叹息人间咏伐柯。
六十一诗十四首·其三
作者：释函是
朝代：明

青山垒垒忘归路，白露皑皑湿客冠。三代废兴犹欲问，一身前后不知寒。老来方悔少年拙，病去难寻向日欢。谁解预为衰暮计，石门携手共盘桓。
六十一诗十四首·其九
作者：释函是
朝代：明

年年见说人多往，岂有昨宵今再来。犹向石坪低处望，不妨篱菊暂时开。峰高引水当阶溅，日逼移槐隔槛栽。青山得住何嫌老，返景初残月上台。
六十一诗十四首·其二
作者：释函是
朝代：明

阅尽兴亡隐逾深，匡庐彭泽共浮沉。空教黄鸟啼来日，谁向青山问昔心。一夕寒花犹是古，万年流水始如今。长松几岁劳相伴，识得侬渠薄曙襟。
六十一诗十四首·其五
作者：释函是
朝代：明

紫霞深处曙钟寒，风转袈裟罥石栏。心逐夜猿声里憩，身随云侣腊前观。高幢月落乌初觉，叠砌枝横露未乾。此意静中看已老，一林松菊绕香坛。
六十一诗十四首·其八
作者：释函是
朝代：明

渐老渐知吾道稳，更无馀梦到羲皇。伊耆龙马昔全盛，阪涿熊罴今淼茫。江雨未收山日出，夜钟才憩晓鸡忙。韶光冉冉同流水，谁信松门活计长。
六十一诗十四首·其六
作者：释函是
朝代：明

微霞薄照影漫漫，世上愁从落日攒。閒倚石楼思往事，忽惊阳雁报新寒。头颅久豁重添雪，杖屦犹存数绕坛。不用更寻华表鹤，六旬人物已凋残。
六十一诗十四首·其十
作者：释函是
朝代：明

久住匡庐无雪诗，去年二月苦吟时。青山依旧人添老，白发无私天亦垂。万顷冰田春尚早，一庭玉树夜何其。石梁回首寒犹在，独立松檐却问谁。
六十一诗十四首·其十一
作者：释函是
朝代：明

海螺绝巘覆洪濛，老眼临高豁大空。越水东流流不住，楚云西望望无穷。风吹落叶知何处，月到寒宵只此中。欲倚长天青碧碧，一声鸿雁隔千重。
六十一诗十四首·其十三
作者：释函是
朝代：明

手扶人背上丹梯，只是临高眼莫低。老去尚能誇足力，兴来差不厌人携。猿贪果熟连枝坠，鸟识僧归隔树啼。暗数登山今四度，明年还拟搆岩栖。
六十一诗十四首·其十二
作者：释函是
朝代：明

居山只合种山田，岂为无心作俗缘。人事强如千日日，世情薄似一年年。道贫不欠他生债，身病长赊买药钱。便采菊花当服食，颓龄无酒亦陶然。
六十一诗十四首·其十四
作者：释函是
朝代：明

万仞峰高独坐时，纸窗虚映满头丝。古今不到眼前尽，云月从教人外移。僧繇岂有图空手，荣叟嬴将入老诗。自此更生千岁日，石床题遍定无疑。
六十一诗十四首·其四
作者：释函是
朝代：明

久滞尘寰想洞天，归山不觉已三年。人过六十有何事，峰住千重只是禅。下界残阳云影里，上方初夜月明前。闻道近多乘兴者，隔江应见剡川船。
六月书怀
作者：释函是
朝代：明

在道平观习渐轻，空怜形影笑馀生。肝肠于我终无易，意气逢人暂一更。暇日且教销贝叶，高谈聊亦寄閒情。杜多未必无知己，净护须眉入太清。
六鱼
作者：释函是
朝代：明

却似云中日，朦胧曙色初。耐寒兴独早，爱暖步还纡。筛岭树边犊，迷江榜上鱼。何人重回首，凄断老樵渔。
六鱼
作者：释函是
朝代：明

寂历空山清梦馀，一枝斜映六窗虚。幽人抱镜临秋水，老衲凭松读梵书。坐石不知寒夜永，闻香方觉朔风初。春深正恐无寻处，珍重衡门影自疏。
六鱼
作者：释函是
朝代：明

寂寞何人映读书，穷檐衣薄逼年除。几多阳艳寒中过，岂有光华霁后舒。撒空未许随风尽，含影还堪儗月初。回首莫愁云路隔，白茫茫处是吾庐。
六鱼
作者：释函是
朝代：明

春愁看不极，空谷此情疏。地僻先明月，天涯迟素书。立残三尺雪，坐老一园蔬。岂待东风至，云中香有馀。
六鱼
作者：释函是
朝代：明

皎洁侵寒陌，雰霏二月初。梨花香未散，随影落吾庐。
六鱼
作者：释函是
朝代：明

荆榛荒没露零馀，天北天南影共疏。花发寒空愁更落，冰田长欲带云锄。
六鱼
作者：释函是
朝代：明

高树花开尽，低枝蕊尚疏。近人情热处，留取暗香馀。
六鱼
作者：释函是
朝代：明

鸿飞不到百情疏，阻阔江山烟雾馀。飘落尽归寒没处，暮林空见野人庐。
六麻
作者：释函是
朝代：明

一本分携度岭斜，只今方见岁寒花。山中独秀无人问，狂杀清江旧酒家。